HELENA 


PERSOANELE (în ordinea intrării în scenă) 

HELENA, fiica lui Zeus şi a Ledei 

TEUKROS, un aheu 

CORUL femeilor spartane captive 

MENELAOS, soţul Helenei şi regele Spartei 

BAĂTRINA portăreasă a palatului 

ÎNTIIUL VESTITOR, om de încredere al lui Menelaos 

THEONOE, prorocită, sora lui Theoklymenos 

THEOKLYMENOS, regele Egiptului 

AL DOILEA VESTITOR, sclav al lui Theoklymenos 

DIOSKORII, fiii divinizaţi ai lui Zeus şi ai Ledei 

Femei egiptene, oameni din suita lui Theoklymenos şi servitori. 

Acţiunea dramei se desfăşoară la Pharos *, în Egipt, nu departe de malul mării 
şi de Nil, în faţa palatului regal, într-o parte a scenei se află mormîntul 
impunător al fostului rege Proteus. Pe treptele templului funerar şi-a căutat 
sacru adăpost Helena. 

HELENA 

Aici curg undele, frumoasele fecioare ale Nilului, ce umezesc pămîntul egiptean 
în locul ploilor lui Zeus, cînd se topesc zăpezile strălucitoares%. 

Cît a trăit, mai-marele acestei ţări a fost Proteus; avea palatul în ostrovul 
Pharos, dar era regele întregului Egiptst!. El a luat-o de nevastă pe Psamâfhe*?, 
o fiică-a mării, al cărei soţ fusese înainte Aiakos. Aceasta i-a născut în casă doi 
urmaşi: unul de parte bărbătească, Theoklymenos, [aşa se cheamă, în pofida 
lipsei lui de pietate], şi o fecioară nobilă, Eido*%, care a fost podoaba mamei 
sale, în pruncie, şi care, ajungind în floarea vîrstei, cînd este coaptă pentru 
nuntă, i se spune Theonoe, deoarece cunoaşte tainele divine, cele ce sunt şi cele 
viitoare, un dar de cinste, moştenit de la bunicul său Nereus. 

Cît despre mine, locul meu de baştină e Sparta, o ţară nu lipsită de renume, şi 
tatăl meu era Tyndâreos. Dar o legendă spune că Zeus, odinioară, luînd 
înfăţişarea unui lebădoi, veni la Leda, maică-mea, bătînd din aripi, ca şi cum îl 
urmărea un vultur, şi dobîndi prin viclenie adăpost la sînul ei. Oare să fie de 
crezut legenda? 

Eu mă numesc Helena: şi-am să vă spun ce mi-a fost dat să-ndur. Pe Ida, într-o 
vale-ascunsă, în jurul lui Alexandros, veniră, ca duşmance, trei zeițe, anume 
Hera, Kypris şi <Athena> fecioara care s-a născut din Zeus*5, nerăbdătoare 
fiecare să treacă drept cea mai frumoasă. Şi, ca momeală, folosindu-se de 
frumuseţea mea - de poate fi numită astfel o năpastă mare - Kypris a biruit, căci 
i-a făgăduit arbitrului Alexandros culcuşul meu. 

Lăsîndu-şi <turmele> în staule pe Ida, <curînd> sosi la Sparta Paris, să mă ia în 
stăpînire ca soţie. 

Dar Hera, mînioasă că a fost înfrîntă, nu l-a lăsat să-mbrăţişeze decît un chip 
umflat cu aer. Nu i-am fost dată eu lui Paris, ci o imagine însufleţită, aidoma cu 
mine, pe care <Hera> a tăiat-o din văzduh. Fiul lui Priamos credea că sunt a lui: 
deşartă amăgire! El nu ţinea <în braţe> decît o nălucă%”. 

De altfel, hotărtrile lui Zeus <pe urmă> mi-au sporit amarul; el a iscat războiul 
între fiii solului Helladei şi sărmanii frigieni, ca să despovăreze glia-mumă de 
gloata muritorilor, prea numeroasă*, şi să-l vădească lumii pe cel mai viteaz 
hellen, <pe Achilleus>5%. 

Dar ceea ce troienii se mîndreau să apere şi forţele aheilor ţineau să cucerească 
nu era trupul meu, ci doar un nume, <acela de Helenax Căci m-a luat Hermes 
prin slava cerului şi într-un nor m-a-nfăşurat - bag seama Zeus nu şi-a uitat fiica 
- şi-apoi m-a coborit în casa lui Proteus, ales drept muritorul cel mai virtuos, ca 


să mă pot păstra <la el> neprihănită pentru <soţul meu> Menelaos. 

De-aceea mă găsesc în locurile-acestea, pe cînd sărmanul soţ a strîns armată 
mare şi i-a urmărit pe răpitorii mei pînă sub zidurile Troiei. Şi iată, multe suflete 
s-au stins, la rîul Skâmandros, de dragul meu. 

Iar eu, în mijlocul atîtor încercări, sunt <veşnic> blestemată pentru că mi-aş fi 
trădat bărbatul şi că aş fi împins într-un război cumplit Hellada. 

Dar cum de pot să mai trăiesc? Pot, căci am fost încredinţată de Hermes că într- 
o bună zi voi locui din nou, în renumitul şes al Spartei, cu soţul meu, care va fi 
aflat că nu am pus în îlion piciorul şi nu m-a-mbrăţişat nici un iubit*%. Atîta 
vreme cît a vieţuit Proteus, căsătoria nu mi-a fost ameninţată. Dar de cînd zace 
învelit în bezna gliei, feciorul regelui defunct încearcă să mă ia cu sila. 

Eu, pururi credincioasă soţului dintîi, îngenunchez ca rugătoare la mormîntul lui 
Proteus, cerîndu-i să-mi păzească patul neatins, pentru Menelaos. Destul că în 
Hellada port un nume urgisit, vreau trupul barem, în Egipt, să-mi fie fără pată?” 
(Intră Teukros, cu arcul în mină, privind mirat în jur, ca un străin într-o ţară 
necunoscută.) 

TEUKROS?”? 

Cine domneşte în acest palat fortificat? Privind re-geştile porticuri şi zidurile 
crenelate, ai spune că lăcaşul este al lui Plutos*%. 

(Constată surprinsjprezenţa Helenei.) Ah! zeilor, ce arătare! In faţa mea văd 
chipul unei blestemate, portretul ucigaş al celei care ne-a pierdut, pe mine şi pe 
toţi aheii. Respingă-te cu scîrbă zeii de la ei, ca pe o copie leită a Helenei! O, 
dacă n-aş păşi aici pe sol străin, cum te-aş ucide cu săgeata-mi care nu dă greş, 
căci prea mult semeni cu odrasla Ledei! 

HELENA 

De ce, nefericitule? Oricine-ai fi, de ce-ţi întorci obrazul şi mă urăşti pentru 
năpastele Helenei? 

TEUKROS 

Ştiu c-am greşit; prea m-am lăsat cuprins de-nver-şunare. [Hellada-ntreagă o 
urăşte pe fiica Ledei.] îţi cer, femeie, pentru ce-am rostit iertare. 

HELENA Tu cine eşti? De unde ai sosit aici? 

TEUKROS Sunt unul din acei nefericiţi ahei, femeie... 

HELENA 

Atunci nu-i de mirare că o blestemi pe Helena. Dar cine eşti, din ce meleag? 
Cum trebuie să te numim? 

TEUKROS 

Mă cheamă Teukros; tatăl meu zămislitor e Telamon, iar ţara hrănitoare 
Salamina. 

HELENA Cum de-ai venit în valea Nilului? 

TEUKROS Sunt exilat; am fost gonit din patrie. 

HELENA 

Poţi să te socoteşti un oropsit. Dar cine te alungă de pe pămîntul ţării tale? 
TEUKROS 

Cel care ar fi trebuit să ţină cel mai mult la mine: părintele meu Telamon. 
HELENA De ce te-a exilat? La mijloc va fi fost nenorocire 

mare. 

TEUKROS Eu am avut un frate, Âias, mort la Troia, care m-a 

pierdut. 

HELENA Cum? L-ai lipsit cu sabia de viaţă? 

TEUKROS Nu! A murit zvîrlindu-se în spada lui. 

HELENA Era nebun? Nu-i fapta unui om întreg la minte. 

TEUKROS Ai auzit de Achilleus, feciorul lui Peleus? 


HELENA Da... Zice-se c-ar fi peţit-o, între alţii, pe Helena“. 

TEUKROS 

Cînd a murit, cei care au luptat alăturea de el s-au gilcevit pentru armura lui. 
HELENA în ce fel cearta lor l-a vătămat pe Aias? 

TEUKROS 

Cum armele le-a cîştigat un altul, el şi-a pus capăt vieţii395. 

HELENA Năpasta lui a fost, se pare, pricina năpastei tale. 

TEUKROS Da; ar fi trebuit să mor cu el deodată. 

HELENA Deci ai luptat şi tu, străine, la cetatea îlion. 

TEUKROS Am ajutat să fie nimicită; acum mă pierde ea pe mine. 
HELENA A fost cumva lăsată pradă unui foc pustiitor? 

TEUKROS N-a mai rămas <în scrum> nici urma unui zid. 

HELENA Biată Helena! pentru tine au murit troienii. 

TEUKROS De-asemeni şi aheii. Ce rele fără seamăn a iscat! 

HELENA Cît timp s-a scurs de cînd aţi pustiit cetatea? 

TEUKROS De-atunci s-au petrecut aproape şapte secerişuri. 

HELENA Dar înainte cît aţi zăbovit luptînd la Troia? 

TEUKROS Luni fără număr, zece ani de-a rîndul. 

HELENA Aţi prins-o pîn' la urmă pe regina Spartei? 

TEUKROS Menelaos de păr a prins-o şi-a tîrît-o. 

HELENA Biata femeie! Ai privit-o, sau povesteşti din auzite? 

TEUKROS Cu ochii mei; nu mai puţin decît te văd pe tine. 

HELENA la seama, zeii nu cumva să-ţi fi stîrnit vreo nălucire. 
TEUKROS 

Vorbeşte-mi despre altceva; nici un cuvînt despre <Helena>. 

HELENA [Voi credeţi deci adevărat tot ce-aţi văzut? 

TEUKROS 

Eu am privit-o, ţi-am mai spus, cu ochii mei, şi însăşi mintea mea o vede5%.] 
HELENA Menelaos acum este acasă, cu soţia lui? 
TEUKROS 

Ei nu sunt nici la Argos, nici pe malul rîului Eurotas 
HELENA V Aiai! rea veste... pentru cei care sperau în ştiri mai bune. 
TEUKROS El ar fi dispărut, aşa e zvonul, împreună cu Helena. 
HELENA Dar n-au plutit spre casă toţi argeii laolaltă? 

TEUKROS Ba da, însă i-a risipit o vijelie, pretutindeni. 

HELENA în ce deşert marin i-a prins furtuna? 

TEUKROS Cînd îşi tăiau prin valuri cale, în plină Mare Egeană. 
HELENA 

Şi nimeni, pe Menelaos, nu l-a văzut de-atunci, trăgînd la țărm? 
TEUKROS Chiar nimeni; prin Hellada se vorbeşte că e mort. 
HELENA (aparte, apoi lui Teukros) 

Ah! sunt pierdută... Spune-mi, a lui Thestios copilă mai trăieşte*%? 
TEUKROS întrebi de Leda? Ea s-a dus, e moartă <vreau să zio. 
HELENA E moartă de ruşinea fetei sale, a Helenei, nu-i aşa? 
TEUKROS 

Aşa se spune. Cum era din neam de regi, s-a spînzurat. 
HELENA 

Dar barem fiii lui Tyndâreos sunt vii sau nu sunt vii*%? 

TEUKROS 

Sunt morţi şi nu sunt morţi; despre destinul lor ştiu două versiuni. 


397 


HELENA 

Şi care-i mai adevărată? (Aparte) O, cît amar, biata de mine! 
TEUKROS 

Se spune c-au fost prefăcuţi în zei, sub forma unor aştri*». 
177 


HELENA 

Destin frumos, într-adevăr! Dar versiunea cealaltă cum sună? 

TEUKROS 

Din pricina surorii lor, şi-ar fi luat cu spada viaţa. 

însă destul am povestit despre trecut. Nu vreau să plîng de două ori pentru 
aceleaşi întîmplări. Venit-am la palatul regelui, mînat de gîndul să o văd pe 
prorocită Theonoe. Vrei să mă însoţeşti la ea, rugînd-o să-mi dezvăluie cum mă 
va duce aripata navă, sub vînt bun, în Cipru? 

Acolo, pe tărîmul înconjurat de mare, mi-a poruncit Apollon, prin oracol, să mă 
mut, iar noua-mi vatră să se cheme Salamina, în amintirea insulei în care m-am 
născut“!. 

HELENA 

Străine, însăşi nava ta va nimeri cărarea. Dar părăseşte-acest pămînt, să nu te 
vadă Theoklymenos, stăpînul ţării, care-acum este plecat cu haitele de cîini, să 
facă jaf printre jivine. Fugi! El ucide orice călător hellen îi cade-n mîini. Nu 
cerceta de ce. Eu nu-ţi voi spune; nu ţi-e de folos să ştii. 

TEUKROS 

întemeiat e sfatul tău, femeie. Să-ţi răsplătească zeii din belşug bunăvoința. într- 
adevăr, la-nfăţişare semeni cu Helena, dar nu la inimă. Cît de aleasă, cît de altfel 
e a ta! O, de-ar pieri de moarte grea Helena, de nu s-ar mai întoarce-acasă 
niciodată! Dar tu, femeie, fii de-a pururi fericită! 

(Teukros pleacă.) 

HELENA 

La grozave dureri se cuvin tînguiri grozave. Ah! cum să suspin, pe ce mod să mă 
vaier, cu lacrimi, cu bocete sau cu strigări de doliu? Aiai! 

178 

(în timp ce Helena îşi cîntă jalea în strofa următoare la 

mormîntul lui Proteus intră Corul, alcătuit din captive spar 

tane, însoțitoarele sale.) 

Strofa 1 

Tinerelor înzestrate cu aripi, fecioarelor născute de Glie, Sirenelor“%?, de ce nu 
răspundeţi prinsului meu, <şuierînd> din fluier libyan“%* sau din syrinx“%? Aiai! 
Aduceţi prinos de lacrimi tînguirilor mele funebre, însoţiţi cu dureri durerile 
mele, cu <miîhnite> cîntări, cîntările mele <mîhnite>. înalțe spre mine 
Persephassa“% melodii jeluite, 

să răsune-mpreună cu bocetul meu, şi, ca un ecou, în lăcaşele sale nocturne, 
primească peanul“% înlăcrimat pe care-l închin cenuşii sărmanilor morţi. 
CORUL. Antistrofa 1 Lîngă undele vinete, întindeam veşminte de purpură prin 
iarba-ncreţită, sub aurul razelor soarelui. Le uscam pe tulpini de trestii, cînd, 
jalnic, un strigăt izbi urechile noastre, o tînguire de doliu, o elegie neînsoţită de 
liră, un vaier gemut, al unei femei. Părea că vreo nimfă sau vreo naiadă“”, 
lipsită de dragostea <zeului> Pan“%, îşi ţipă prin munte cîntecul ei plingător de 
fugară, izvorit din peşteri stîncoase. 

179 

HELENA 

Strofa 2 

16, io! asculta i, femei din Hellada, voi prada tîlharilor mării, a venit un năier 
aici, un aheu a venit, să-mi stîrnească lacrimi şi lacrimi. Ilion s-a prăbuşit 


sub vîlvătăile focului, mistuitoare, din pricina mea, de-mulţi-ucigaşa, din pricina 
numelui meu, sămînţă de chinuri. <Maică-mea> Leda nu mai e vie, s-a legănat 
într-un laţ la auzul ruşinii mele. Soţul meu, după ce-a rătăcit îndelung pe mări, a 
pierit, secerat de moarte. 

< Fraţii mei>, Kastor şi geamănul lui, mîndria şi gloria patriei, nu se mai văd 
călărind zgomotos, nu se mai văd prin gimnazii, pe malul cu trestii al lui 
Eurotas, unde se "iau la întrecere tinerii. 

CORUL Antistrofa 2 

Aiai, aiai! Un daimon“* ţi-a hărăzit o soartă grea de suspine, Helena. Ai avut 
parte de-o viaţă neviaţă, ai avut parte tocmai! din clipa cînd ai fost zămislită în 
pîntecul mamei tale de către Zeus, a cărui aripă de lebădoi a tras prin ether o 
dîră ca neaua. De care năpastă ai fost cruţată? Care jignire a sorții n-ai îndurat- 
o? Leda e moartă; 

gemenii, dragii feciori ai lui Zeus, nu se răsfaţă în fericire; 

ochii tăi nu mai văd pămîntul patriei tale; 

prin cetăţi se împrăştie zvonul 

că te-ai întins în culcuşul unui barbar; 

soţul tău şi-a-ncheiat 

în marea-nspumată zilele; 

nu te vor mai bucura niciodată 

palatele tatălui tău 

şi templul de bronz <al Athenei>*". 

HELENA Epodă 

Alelei! Miîinile cărui troian, sau ale cărui bărbat din pămîntul Helladei au doborit 
<cu securea> pinul, un pin ce-a făcut să curgă şuvoi de lacrimi la Ilion*!!? Din 
lemnul acesta, fiul lui Prfamos a dulgherit blestemata corabie care l-a dus peste 
valuri, împinsă de lopătari asiatici, pînă la vatra mea, 

pînă la prea-păguboasa mea frumuseţe, ca să mă smulgă de lîngă Menelaos. îl 
însoțea vicleana, de-mulţi-ucigaşa Kypris, aducîndu-le moarte urmaşilor lui 
Danaos [şi Priamizilor]“!?. Cît sunt de năpăstuită! Ce soartă! Hera, <zeiţa> cu 
tron de aur care cunoaşte augustele strîngeri în braţe ale lui Zeus, mi l-a trimis 
pe <Hermes> fiul cel sprinten la fugă al Maiei. El m-a găsit culegind proaspete 
ruje în poală, ca să le-nchin Athenei din templul de bronz, m-a ridicat şi m-a 
strămutat prin văzduh în acest uricios tărîm. Şi astfel a izbucnit războiul 
hellenilor cu Priamizii. 

De-atunci, la rîul Simois, 

numele meu, fără să am vreo vină, 

iscă un murmur de ponegrire. 

CORIFEUL 

Ştim; ai de ce să suferi; dar cel mai bine este să înduri năpastele cu inima 
nerăzvrătită. 

HELENA 

Femeilor prietene, luaţi aminte la ce poveri m-a înjugat destinul. Dintru-nceput, 
felul în care m-am născut a fost <prilej de> uluire pentru oameni. [Căci nu s-a 
mai văzut, nici în Hellada, nici în ţările barbarilor, ca o femeie să aducă prunci 
pe lume într-un ou <de pasăre> cu coajă albă, aşa cum a făcut-o Leda, care, se 
spune, că m-a zămislit cu Zeus]“!3. 

Da, toată viaţa, toate cîte mi s-au întîmplat au fost uluitoare; în parte Hera e de 
vină, în parte frumuseţea mea. O, de s-ar fi putut, să mi se şteargă, precum o 
pictură, chipul, să mi se schimbe frumuseţea cu trăsături respingătoare şi, în 
acelaşi timp, din minţile hellenilor să piară tristul meu renume, ca ei să-mi laude 
neprihănirea, aşa cum azi îmi veştejesc greşeala! 


Miînia zeilor, chiar cînd loveşte muritorul doar o dată, e grea, într-adevăr, ci se 
cuvine-a fi-ndurată. Dar eu de cîte ori n-am fost lovită de nenorociri! 

Intîi, deşi nu am vreo faptă rea pe conştiinţă, sunt socotită vinovată. Acesta-i un 
destin mai crud decît al celuia cu-âdevărat nemernic: să fii învinuită de o crimă 
pe care nu ai săvirşit-o. 

Apoi, zeii m-au dezrădăcinat din glia părintească şi m-au adus printre barbari, 
unde, lipsită de cei dragi ai mei, duc trai de sclavă, eu care mă trag din oameni 
liberi: barbarii toţi sunt sclavi, afar' de unul singur. 

Unica ancoră care-mi ţinea speranţa, venirea lui Menelaos ce m-ar fi scos din 
neajunsuri, acum, dacă el este 

mort, s-a frînt. 

De-asemeni, mama mea e moartă şi lumea spune c-am ucis-o eu; se spune pe 
nedrept, dar nedreptatea-aceasta mă apasă. Copila şi mîndria mea, podoaba 
casei mele, lipsită 

de un mire, va cărunţi fecioară“!1. S-au dus şi fraţii mei, fiii lui Zeus, Dioskorii cei 
renumiţi. 

Iar eu, strivită de restrişte, văd cum în mine totul moare, deşi încă mai viețuiesc. 
Dar iată, din atitea rele, cel mai mare: chiar de-aş ajunge într-o zi acasă, 
spartanii m-ar zvîrli la închisoare, crezînd că sunt Helena de la Troia şi că mă- 
ntorc fără Menelaos. 

Căci dacă soţul meu trăia, ne-am fi recunoscut unul pe altul, după anume semne, 
doar de noi ştiute. Acum aceasta e cu neputinţă şi nu mai sper să-l văd vreodată. 
De ce să mai rămîn în viaţă? Ce soartă mă aşteaptă? 

De bunăvoie, după-atitea pătimiri, să mă mărit cu Theoklymenos? Să locuiesc cu 
el sub un acoperiş, să stau la masa lui îmbelşugată? Cînd o femeie-ncheie 
căsnicie-a-mară, amară i se pare chiar şi bogăţia. 

Urmarea cea mai înţeleaptă e să mor. Dar cum să pier în chip frumos? Prin 
spînzurare? Nu! Eu nu vreau să atîrn în laţul unui ştreang. Pînă şi sclavii 
socotesc aceasta înjosire. în schimb jungherul are ceva nobil şi frumos; retează- 
atît de iute firul vieţii. 

Vedeţi în ce adînc al disperării am căzut. Pentru femeie frumuseţea e un izvor de 
fericire; însă pe mine frumuseţea m-a pierdut. 

CORIFEUL 

Helena, orişicine-ar fi străinul care a trecut pe-aici, să nu crezi c-a grăit doar 
adevărul, privitor la toate. 

HELENA Dar el a răspicat că soţul meu e mort. 

CORIFEUL Destule spuse limpezi adesea sunt minciuni. 

HELENA în spuse limpezi mai curînd se recunoaşte adevărul. 

CORIFEUL 

Eşti înclinată să-ţi închipui că totul merge rău, nu bine. 

HELENA 

Mă prinde teama şi mă face să cred că sunt ameninţată. 

CORIFEUL <Spune-mi,> te bucuri de bunăvoința celor din palat? 

HELENA Cu toţii-mi sunt prieteni, afar' de cel ce vrea să-i fiu 

nevastă. 

CORIFEUL Atunci, ascultă sfatul meu şi părăseşte-altarul funerar. 

HELENA Să părăsesc altarul? Ce fel de sfat îmi dai? 

CORIFEUL 

Mergi în palat la Theonoe, care-i atoateştiitoare, fecioara mării, rodul 
Nereidei“!5, întreab-o dacă soţul tău trăieşte sau dacă i s-a stins lumina zilei. 
Cînd îţi vei şti fără greşeală soarta, vei fi îndreptăţită să te bucuri sau să plingi. 
Dar cîtă vreme n-ai ştiinţă sigură despre nimic, la ce ti-ar ajutară te mîhneşti? 


încrede-te în sfatul meu, mormîntul părăseşte-l, mergi s-o-ntilneşti pe Theonoe şi 
vei afla, prin ea, întregul adevăr. Cînd ai chiar în palat asemenea oracol, de ce ai 
căuta în 

altă parte? 

Aş vrea să te-nsoţim şi noi în casă şi să-ntrebăm, cu tine laolaltă, fecioara 
prorocită. Femeile au datoria să se ajute între ele. 

HELENA 

Voi urma, prietenelor, sfatul vostru. Intraţi, intraţi în palat, să aflaţi înăuntru 
lăcaşului ce înfruntări îmi găteşte ursita! 

CORUL Noi suntem" gata; răspundem chemării tale. 

184 


HELENA 

16! zi de năpastă! Ce noutate voi auzi, sărmana de mine? Ce mă va face să 
pling? 

CORUL 

Prietenă, nu te grăbi să prezici întruna mai-răul, nu suspina înainte de vreme! 
HELENA 

Amară-a fost soarta soţului meu! Oare mai vede lumina zilei, cvadriga lui 
Heliost!$, căile stelelor, sau şi-a-nceput, printre morţi, nesfîrşitul surghiun, sub 
pămînt? 

CORUL 

Orice va fi să se-ntîmple, Helena, încrede-te în bunătatea ursitei. 

HELENA 

Eurotas <rîu de acasă> unduind între maluri cu trestii verzui, te invoc şi mă jur: 
dacă vestea morţii bărbatului meu se-adevereşte... 

CORUL Ce vrei să spui? Cuvinte lipsite de noimă? 

HELENA 

„sunt hotărită să pier. Voi strînge în jurul gîtului meu un juvăţ de moarte, un 
ştreang atîrnat, sau îmi voi înfige, pîn' la plasele, un jungher de oţel în carne şi 
din giîtlej îmi va curge şuvoi de sînge“!”. Astfel mă voi jertfi celor trei zeițe“! 

şi Priamidului <Pâris>, 

care cînta din syrinx odinioară, 

lîngă sălaşele turmelor sale. 

CORUL 

O, fie să afli altă ieşire din suferinţe şi să te bucuri de fericire! 

HELENA 

16! Troia, năpăstuită <cetate>, ai fost răpusă de-o biruinţă nemernică şi 
pătimirile tale n-au capăt! După ce Aphrodita <zeiţa plăcerilor> m-a dăruit lui 
Paris, darul acesta făcu să se verse şiroaie de sînge, şiroaie de lacrimi; dolii 
urmară la dolii, plingeri la plingeri. Mamele s-au mistuit pentru pierderea fiilor, 
fecioarele şi-au închinat cosiţele pe mormintele noi ale fraţilor, aproape de 
undele rîului Skâmandros. Hellada-a pornit să ţipe, să tipe jalnic, vaier lugubru 
de bocitoare, şi-a lovit cu mîinile fruntea şi frageda faţă şi-a zgtriat-o din unghii, 
umplînd-o de sînge. 

O Kallisto, fecioară preafericită din Arkadia, 

care, sub chipul unei jivine cu patru labe, 

âi avut parte de aşternutul lui Zeus, 

soarta ţi-a fost cu mult mai uşoară decît a mamei! 

Te-ai prefăcut într-o fiară păroasă, 

într-o leoaică zvirlind priviri cumplite, 

şi ai scăpat de povara durerilor tale“!?. 

O Titanido, fiica lui Merops, 


preafericită ai fost şi tu! Pe tine, 

fiindcă erai atît de frumoasă, 

Artemis te-a alungat din cortegiul său 

şi te-a schimbat într-o ciută cu coarne de aur“%. 

Doar frumuseţea mea <blestemată> a nimicit, 

a spulberat fortărețele Troiei şi-a secerat mulţimi de ahei. 

(Helena şi Corul intră în palat“. Scena rămîne o vreme goală, apoi apare 
Menelaos, îmbrăcat în bucăţi de pînză de corabie si acoperit de alge, ca un 
naufragiat.) 

MENELAOS 

O Pelops, tu care, odinioară, într-o faimoasă cursă de cvadrige, l-ai biruit la Pisa 
pe Oinomaos, de ce nu ti-ai sfîrşit încă de tînăr viaţa 1%, mai înainte să-l fi 
zămislit pe tatăl meu, Atreus, a cărui soață, Aerope, i-a dăruit doi fii, pe 
Agamemnon şi pe mine, Menelaos - pereche renumită! 

Eu cred, şi-o spun fără trufie: corăbiile mele au cărat la îlion armata cea mai 
mare din cîte-au fost vreodată, dar nu de-a sila înjghebată, precum obişnuiesc 
monarhii, căci tinerii Helladei m-au urmat de bună voie. O parte din războinici 
nu mai sunt; se poate socoti numărul lor, la fel şi-al celor care, izbăviţi din 
valurile mării, au adus doar numele răpuşilor acasă. 

în schimb eu nu am încetat să rătăcesc pe marea sură, clătinat de vijelii, de cînd 
am ruinat cetatea Troia, şi zeii-n-tîrzie să-mi împlinească dorinţa de a reveni în 
ţară. 

Am navigat pe lîngă ţărmuri despuiate, prin neprietenoase golfuri libyene; însă, 
de cîte ori corabia se-apropia de glia părintească, un vifor duşmănos mă 
respingea din nou în larg. Nu mi-a suflat în pînze vînt prielnic niciodată, ca să 
mă poarte-n patrie. 

Acum eu mă găsesc aici, sărman' de mine, zvîrlit de o furtună pe acest meleag. 
Prietenii mei s-au pierdut şi, nimerind în nişte stînci, corabia mi s-a făcut fărîime; 
şi din aceste rămăşiţe felurite, cîndva cu măiestrie îmbinate, nu a rămas decît 
carena, pe care numai anevoie, doar printr-un nesperat noroc, am izbutit să ne 
salvăm, eu şi Helena, ce-mi căzuse-n miîini la Troia. 

Nu ştiu nici numele acestei ţări, nici a poporului de-aici. Aş fi putut să-ntreb, dar 
m-am ferit să mă-ntilnesc cu lumea, în straiul ăsta zdrenţuit şi, totodată, de 
ruşine vreau să nu-mi dau în vileag nenorocirea. 

Un om de rang înalt, cînd cade în restrişte, se simte-a-marnic de stingher, 
altminteri decît un biet sărăntoc, deprins cu soarta rea mai dinainte. Dar iată că 
nevoia mă-mboldeşte <să-ndrăznesc>: n-am demîncare, nici veşminte - dovadă e 
că mă acopăr cu rupturi de pînză, culese cînd s-a sfărîmat corabia. Veşmintele- 
mi de altădată, mantale somptuoase, haine scumpe, le-au risipit talazurile mării. 
Cît o priveşte pe soţia mea, izvorul pentru mine-al multor chinuri, am tăinuit-o în 
adîncul unei peşteri cu cotloane şi-am pus cîţiva <năieri> prieteni, scăpaţi cu 
viaţă, s-o păzească, pe urmă am venit încoace. 

Umblam de unul singur, să găsesc, dacă se poate, pentru prietenii rămaşi acolo 
ajutoare. îndată ce-am văzut palatul, înconjurat cu-nalte ziduri, şi porţile 
impunătoare, dovezi de mare bogăţie, <am îndrăznit> să mă apropii. De la o 
casă-mbelşugată sper să capăt, pentru sărmanii mei năieri, unele daruri, în timp 
ce nişte oameni nevoiaşi nu ar putea să ne ajute. 

Hei, paznicule! Vino din palat, ca să le dai <apoi> stăpînilor de veste că a bătut 
la poarta lor un oropsit! 

(O portăreasă bătrină deschide marea poartă a palatului şi se opreşte în prag.) 
BĂTRÎNĂ PORTĂREASĂ 

Cine-i la poartă? Haide, pleacă de lîngă palat! Nu sta în pragul porţii dinspre 


curte, nu-mi tulbura stăpînii! Altminteri vei muri, căci eşti hellen, şi noi n-avem 
de-a face cu hellenii. 

MENELAOS 

Bătrîno, greu ţi-a fost cuvîntul, şi nu fără urmare. Mă voi supune, fie! Dar 
potoleşte-ţi fierea. 

BĂTRÎNĂ 

Străine, pleacă! Asta e porunca: nici un hellen să nu se-apropie de casă. 
MENELAOS Nu mă ameninţa cu pumnul, nu mă-mpinge! 

BĂTRÎNĂ Tu nu faci cum ţi-am spus; a ta e vina. 

MENELAOS Vesteşte-le stăpînilor, în casă... 

BĂTRÎNĂ Să ştii c-ai s-o păţeşti, dacă voi duce veste de la tine. 
MENELAOS 

Sunt un străin, scăpat din naufragiu; am dreptul de-a primi azil. 
BĂTRÎNĂ' Mergi, caută-ţi un alt sălaş în locul celui de aici. 

MENELAOS 

Ba nu. Am să pătrund în casă. Ascultă-mă şi tu pe mine. 

BĂTRÎNĂ Dar ştii că eşti sîcîitor. Am să te dau afară cu de-a sila. 
MENELAOS Aiai! Unde-i armata mea de altădată? 

BĂTRÎNĂ Chiar dacă-n ţara ta erai om mare, aici nu preţuieşti 

nimic. 

MENELAOS O zeilor! nevrednice insulte! 

BĂTRÎNĂ De ce ţi-s pleoapele înlăcrimate? Cui te tîngui? 

MENELAOS Ursitei mele fericite din trecut. 

BĂTRÎNĂ Atunci, lipseşte de aici şi plîngi-le prietenilor tăi. 

189 

MENELAOS Ce ţară este-aceasta? Al cui acest palat regesc? 

BĂTRÎNA în case locuia Proteus, iar ţara dimprejur Egiptul este. 
MENELAOS Egiptul? Poate fi ceva mai rău? Ah! unde-am nimerit? 
BĂTRÎNA Ce vină îi găseşti acestui giuvaer al Nilului? 

MENELAOS 

Nimic nu-i bag de vină. Doar suspin pentru nenorocirea mea. 

BĂTRÎNA Tu nu eşti singurul; sunt mulţi cei care n-o duc bine. 
MENELAOS Monarhul ce mi l-ai numit se află în palat? 

BĂTRÎNA El zace în acest mormânt. Azi fiul său domneşte peste 

tară. 

MENELAOS Unde se află <noul rege> aşadar? în casă ori afară? 
BĂTRÎNA Afară, dar păzea! Căci el îi duşmăneşte aprig pe helleni. 
MENELAOS 

Ce i-au greşit hellenii, ca să mă pedepsească şi pe mine? 

BĂTRÎNA Helena locuieşte în palat, fata lui Zeus. 

MENELAOS Ce spui? Ce vorbă ai rostit! Mai spune-odată! 

BĂTRÎNA Fiica lui Tyndâreos, care pe vremuri locuia la Sparta. 
MENELAOS De unde a venit? Ce înţeles să dau acestor întîmplări? 
BĂTRÎNA Ea ne-a sosit aici din Lakedâimon4%. 

MENELAOS 

Cînd? (Lui însuşi) Nu-mi vor fi răpit din peşteră nevasta! 

BĂTRÎNA 

Mai înainte să fi mers la ilion aheii. Acuma pără-seşte-acest palat regal cuprins 
de tulburare. 

Tu n-ai venit la vreme potrivită <în Egipt>. Să nu încapi în mîinile stăpînului, 
căci darul lui de bun-venit va fi chiar moartea ta. Eu cu hellenii sunt prietenă, 
cum vezi, şi, dacă ţi se pare c-am vorbit mai aspru, e pentru că mi-e frică de 


stăpîn. 

(Bătrina portăreasă intră în palat.) 

MENELAOS 

Ce-nseamnă asta? Ce să cred? Dezvăluirile <bătrinei> m-au făcut şi mai 
nefericit decît fusesem. 

Să fie cu putinţă? îmi cuceresc la Ilion soţia, ajung aici cu ea <din întîmplaro, o 
tin ascunsă într-o peşteră <sub pază> şi iată, dau de o femeie, ce locuieşte în 
palatul ăsta, purtînd acelaşi nume cu nevasta mea! Iar după spusa <portăresei> 
tatăl său e Zeus. Pe malurile Nilului poţi oare să-ntilneşti un muritor care se 
cheamă astfel? 

Zeus nu e decît unul singur, cel din cer. 

Şi unde să se-nalţe Sparta, în altă parte, decît în vecinătatea rîului Eurotas cu 
frumoase trestii? La fel, să fie doi bărbaţi cu numele Tyndâreos? Care cetate îşi 
împarte numele cu Lakedăimon sau cu Troia? 

Nu ştiu de fapt ce să răspund. Totuşi pămîntul este larg; fără-ndoială că acelaşi 
nume se întîlneşte de mai 

multe ori, fie că-i vorba de cetăţi sau de femei, nimic nu e într-asta uimitor. 

Şi iar, de ce m-aş teme de ameninţarea unei sclave? 

Nu vieţuieşte, om cu sufletul atît de crud, încît să nu-mi dea hrană, ştiind cine 
sunt eu. Faimos este incendiul Troiei şi braţul care l-a iscat. Menelaos e 
cunoscut de toţi în lumea largă. 

Deci îl voi aştepta pe domnul casei şi două căi, la fel de sigure, mi se deschid: 
dacă bărbatul este un sălbatic, voi sta pitit, apoi mă voi întoarce <grabnic> la 
epavă; sau, dacă desluşesc la el vreo trăsătură de blindeţe, îndată îi voi cere 
ajutoarele de care ducem lipsă în restrişte. 

Dar umilirea de pe urmă, a unui oropsit ca mine, e să cerşesc <mijloace pentru 
supravieţuire> de la un tiran, cu toate că şi eu sunt rege. N-am încotro, nevoia 
mă sileşte. Ştiu un dicton; nu l-am spus eu, ci înţelepţii: nimic nu e mai tare ca 
necesitatea. 

(Menelaos se ascunde. Revin din palat Helena, pe scenă, Corul în orchestra.) 
CORUL 

Am auzit profeția fecioarei. în casa regală, oracolul său a dezvăluit că Menelaos 
nu s-a pierdut pîn-acum sub pămînt, printre umbre, în Erebos“*, unde lumina e 
neagră, ci rătăceşte şi pătimeşte pe mări furtunoase, , fără să poată ajunge în 
portul sau pe pămîntul patriei sale. Sărman vagabond din greu încercat, lipsit de 
prieteni, 

pe cîte ţărmuri străine n-a pus piciorul, de cînd a plutit cu corabia lui departe de 
Troia! 

(Helena îşi caută din nou refugiu la mormîntul lui Proteus.) 

HELENA 

lată, mă-ntorc să mă aşez pe treptele acestui sanctuar. 

<Fecioara> Theonoe, care ştie totul, mi-a-mpărtăşit cuvinte dătătoare de 
speranţă, spunînd deschis că soţul meu e viu sub cer şi vede strălucirea zilei, că 
rătăceşte la-ntîm-plare, plutind mereu din mare-n mare, dar că-ntr-o zi, sleit de- 
atitea grele încercări, el va sosi pe-aceste maluri, cînd i se va-mplini sorocul 
încetării suferințelor. 

Un lucru doar nu mi l-a desluşit; dacă, venind aici va izbuti să plece teafăr. Nu 
mi-am îngăduit să-i pun mai multe întrebări, fiind nespus de fericită să aud că 
soţul meu trăieşte. 

El se găseşte, spune prorocită, prin apropiere, doar cu o seamă de prieteni, 
scăpaţi pe coastă dintr-un naufragiu. 

Aiai, Menelaos, cînd vei veni? Ce dor îmi este să te văd. 


(Menelaos se arată; Helena, speriată, aleargă la sanctuar.) Ah! Cine-i omul ăsta? 
Să fie vreo capcană? Vreun complot urzit de Theoklymenos, duşmanul 
zeilor? 

Degrabă, la mormiînt, în goană, ca o mînză sprintenă, ca o bakchantă pradă 
nebuniei zeului! Ce-nfăţişare <de sălbatio are necunoscutul care vrea să mă 
înşface! 

MENELAOS 

Ascultă-mă! De ce alergi cu-atita deznădejde la mormiînt şi la altarul înnegrit de 
fumul jertfelor? Stai, nu fugi! Acum că-ţi văd obrazul, rămîn înmărmurit, 
cuvintele mi se opresc în git. 

HELENA 

Femeilor, mă simt ameninţată. Bărbatul ăsta nu mă lasă la altarul funerar; el 
vrea să mă apuce, ca să mă dăruiască poftelor tiranului de care încercam să 
scap. 

MENELAOS Eu nu sunt nici tîlhar, nici servitorul unui ticălos. 

HELENA Atunci de ce ţi-e trupul îmbrăcat în zdrenţe? 

MENELAOS Alină-ţi temerile. Pune capăt fugii tale. 

HELENA Acum, că strîng în braţe piatra funerară, mă opresc. 

MENELAOS Ah! cine eşti? Ce văd, femeie? Al cui este obrazul tău? 

HELENA Dar tu, tu cine eşti? îţi pun aceeaşi întrebare. 

MENELAOS Nu, niciodată n-am văzut o astfel de asemănare. 

HELENA O zeilor! Da, e ceva divin în recunoaşterea unei fiinţe 

dragi. 

MENELAOS 

Părinţii tăi sunt în Hellada sau te-ai născut prin partea locului? 

HELENA Eu din Hellada sunt. Dar tu? Aş vrea să ştiu de unde eşti? 
MENELAOS Mi te vădeşti a fi aidoma Helenei. 

HELENA 

Tu mie-mi pari a fi leit Menelaos. Dar nu ştiu ce să cred. 

MENELAOS întocmai. Sunt Menelaos, cel mai năpăstuit bărbat din 

lume. 

HELENA 

(întinzind miîinile'spre soţ) O, vino-n braţe la soţia ta! Prea mult te-am aşteptat. 

MENELAOS 

Soţia mea? Ce înţelegi să zici? Să nu-mi atingi îmbrăcămintea. 
HELENA Eu sunt chiar cea pe care tatăl meu Tyndâreos ţi-a dat-o. 
MENELAOS Hekate purtătoare de făclii, trimite-mi vise bune! 
HELENA 

Dar nu sunt vis nocturn, nu m-a trimis zeiţa ce pîndeşte la răscruci“?. 
MENELAOS Dar nici eu nu-s bărbat avînd două neveste. 

HELENA Asupra cărui altui pat ai drepturi de stăpîn? 

MENELAOS 

Asupra patului <unei femei> pe care am adus-o de la Ilion şi-acuma stă ascunsă 
într-o peşteră. 

HELENA Nu, niciodată n-ai avut soţie alta decît mine. 

MENELAOS 

Mă cred a fi cu mintea-ntreagă. Să-mi fi slăbit cumva vederea? 

HELENA Văzîndu-mă, nu crezi că-ţi stă în faţa ochilor nevasta? 

MENELAOS La trup îi semeni mult, dar n-am altă dovadă. 

HELENA Priveşte-mă! Ce mai doreşti? Mai cauţi vreo dovadă? 

MENELAOS într-adevăr, parcă eşti ea, nu voi tăgădui. 

HELENA Ce altceva te va încredința, dacă nu ochii tăi? 

MENELAOS Aici e tot necazul: eu am altă soţie. 

HELENA Dar eu n-am fost nicicînd la îlion; era numai năluca mea 
MENELAOS Stă cineva să făurească umbre-nsufleţite? 

HELENA 

Văzduhul, prin lucrarea zeilor. Ei ţi-au înfiripat nevasta din văzduh. 
MENELAOS Şi care zeu a plăsmuit-o? Ceea ce-mi spui mă 
năuceşte. 

HELENA 

Zeița Hera, ca să nu mă dea lui Paris, a plăsmuit o înlocuitoare. 

MENELAOS Nu se putea să fii deodată şi la Troia, şi aici. 

HELENA 

(apucîndu-i mîinile) Un nume poate fi în multe locuri, un trup, cu neputinţă. 
MENELAOS (desprinzîndu-se) Nu! lasă-mă. Destulă-mi este povara chinurilor 
mele. 

HELENA Vrei să mă părăseşti, să ai în patul căsniciei o nălucă? 

MENELAOS Să-ţi fie spre noroc asemănarea cu Helena! Bun rămas! 
HELENA Ah! sunt sfîrşită. Iar îl pierd pe soţul meu abia găsit. 

MENELAOS Eu cred în tot ce-am pătimit la Troia, nu în tine. 

HELENA 

Vai mie! Cine-i mai năpăstuită decît mine? Bărbatul meu mă părăseşte. Nu voi 
ajunge în Hellada şi nu-mi voi revedea căminul. 

(Intră un vestitor, om de incredere al lui Menelaos.) 

ÎNTÎIUL VESTITOR 

Menelaos, te-am căutat şi te-am găsit cu greu, după destulă rătăcire prin acest 
tărîm străin. Am fost trimis la tine de prietenii rămaşi în viaţă. 

MENELAOS Ce s-a-ntîmplat? Doar n-aţi fost jefuiţi de băştinaşi? 
VESTITORUL 

Minune s-a-ntîmplat; cuvînt prea slab faţă de faptul petrecut. 

MENELAOS Vorbeşte! Zorul tău arată că aduci o ştire uimitoare. 
VESTITORUL 

Pot spune răspicat: în van ai îndurat noianul tău de chinuri. 

MENELAOS 

De ce să te mai văicăreşti pentru necazurile vechi. Hai, spune noutăţile! 

VESTITORUL 

Soţia ta s-a dus, pierdută în cotloanele văzduhului; s-a ridicat şi nevăzută s-a 
făcut. Acuma cerul o ascunde, iar sfînta peşteră în care o păzeam e goală. Şi 
pînă să se-nalţe, a rostit: 


„Iroienilor năpăstuiţi şi oropsiţilor ahei, voi pentru mine aţi murit, prin uneltirea 


Herei, la rîul Skâmandros, pe maluri. Credeaţi cu toţii că Helena sta cu Paris, 
dar n-a stat ea <cu-adevărat>. Eu, după ce-am rămas cu voi cît timp mi-a 


poruncit Ursita, acum mă-ntorc în cer, care mi-e tată. lar numele nefericitei fete- 


a lui Tyndâreos zadarnic a fost ponegrit; ea cu nimic nu-i vinovată." 

Dar iat-o însăşi pe Helena. Bun găsit! Aici erai? Şi eu, care vesteam că te 
pierduseşi printre stele! Bag seamă n-am ştiut că ai şi aripi. Nu voi îngădui să ne 
mai păcăleşti o dată. Destulă trudă ne-ai făcut să îndurăm la Ilion, şi soţul tău, şi 
noi cei care am luptat de partea lui. 

MENELAOS 

Acum e limpede. Tot ce spunea Helena este-adevărat; a dovedit-o el. O, cît am 
aşteptat această zi şi cît mi-a fost de dor să te cuprind în braţe! 

HELENA 


O soţ preascump, Menelaos, ani după ani la şir te-am aşteptat! Mi s-a ivit în faţă 
însăşi bucuria. Ah! ce bucurie, dragile mele! Sori fără număr au înflăcărat tăria, 
pînă să-mi string în braţe bărbatul, să-l înlănţui cu mîini iubitoare. 

MENELAOS 

Şi eu te strîng la pieptul meu. Atît de multe am a-ţi spune, că nici nu ştiu cu ce 
să-ncep. 

HELENA 

Sunt copleşită de bucurie, părul, pe frunte, îmi flutură, din pleoape îmi picură 
lacrimi, mîinile mele te ţin, o Menelaos! Gust iară dulceaţa îmbrăţişării. 

MENELAOS 

O faţă nespus de dragă! Departe de mine gîndul să-ţi aflu vreo vină. Eşti a mea 
şi te ţin în braţe, rod al iubirii lui Zeus cu Leda! <Gemenii>, fraţii tăi tineri, sub 
lumină de torţe, călări pe cai albi, ţi-au menit fericire, belşug ti-au menit, 
odinioară, de mult. Dar, iată, Hera de mine te-a despărţit, hărăzindu-te unui 
destin mai înalt, şi mi-a lăsat palatul pustiu. 

HELENA 

<Ultima ta> năpastă, spre binele nostru, acum ne uneşte, Menelaos, chiar dacă 
mult prea tîrziu*®. Fie să mă pot bucura de norocul acesta zăbavnic! 
CORIFEUL 

Da, bucură-te! Asta îţi doresc şi eu. Din doi, de sunt uniţi, nu trebuie să fie unul 
trist şi altul fericit. 

HELENA 

Dragile mele dragi, 

nu se mai cade să gemem pentru trecut; mi s-a topit suferinţa. Al meu e, al meu 
e Menelaos, cel întors de la Troia. O, cît de lungă mi-a fost aşteptarea! 
MENELAOS 

Eu sunt al tău, tu eşti a mea. După atîtea mii de zile grele, am înţeles ce-a pus 
regina zeilor la cale. Vărs lacrimi, dar sunt lacrimi vesele, vădind plăcere, nu 
amărăciune. 

HELENA 

Fericire nespusă! Ce muritor putea să mai spere aceasta? Nu-mi vine să cred că 
te strîng la piept. 

MENELAOS 

La fel te strîng şi eu, pe tine despre care am crezut că ai fugit la Troia, între 
zidurile sale triste. De dragul zeilor, <spune-mi> cum ai plecat atunci din casa 
mea? 

HELENA 

Aiai, te întorci spre acel început amarnic! Aiai, amarnic îmi e să-ţi răspund la- 
ntrebare! 

MENELAOS 

Vorbeşte! Omul e dator să se împace cît mai bine cu tot ce vine de la zei. 
HELENA 

Mi-e silă să dau în vileag întîmplări cumplite, cumplite urechilor tale. 
MENELAOS Vorbeşte, totuşi; e plăcut să depeni încercări trecute. 

HELENA 

Nu am zburat peste mare spre patul unui tînăr din Asia, nu am zburat mînată de 
pofta vreunei nelegiuite-nsoţiri. 

MENELAOS Ce soartă sau ce zeu te-a smuls atunci din patrie? 

HELENA 

Hermes, fiul lui Zeus cu Maia, m-a mutat lîngă Nil. 

MENELAOS Minune! Cine l-a trimis? Ciudată povestire! 


HELENA 

Am plins îndelung şi-acum iar mi-s umede pleoapele. Am fost nimicită, da, de 
soţia lui Zeus. 

MENELAOS De Hera? însă ce temei avea să ne lovească? 

HELENA 

Vai mie, năprasnic destin! O băi, o izvoare, în care zeițele şi-au scăldat 
luminoasele trupuri! De-acolo s-a tras, li s-a tras <faimoasa> gilceavă. 
MENELAOS De ce, din pricina gilcevii, Hera te-a făcut să suferi? 

HELENA Ca să-l lipsească de mine pe Paris... 

MENELAOS 

HELENA .. .căruia Kypris mă făgăduise. 

Cum? Lămureşte-mă. 

MENELAOS 

Sărmano! 

HELENA 

Sărmana de mine, astfel am fost mutată, plingînd, în Egipt, sărmana de mine! 
MENELAOS Mi-ai spus că Paris a primit, în locul tău, năluca ta. 

HELENA 

O mamă, cît ţi-a fost dat să suferi, cîte dureri acasă! 

MENELAOS Ce vrei să spui prin asta? 

HELENA 

Mama e moartă. S-a sugrumat într-un lat atîrnat, de-atita ruşine, închipuindu-şi 
că ţi-am prihănit căsnicia. 

MENELAOS O zeilor! Dar fata noastră, Hermione, mai trăieşte? 

HELENA 

Nemăritată, fără copii, bărbate, suspină mereu pentru mama ei desfrinată. 
MENELAOS 

Mi-ai nimicit căminul, Paris, din creştet pînă-n temelie. Iată de ce aţi pierit, şi tu, 
şi nenumărați urmaşi, cu arme de bronz, ai lui Danaos. 

HELENA 

Pe mine, nemernica şi blestemata, un zeu m-a zvirlit departe de ţara mea, 
departe de tine, în ziua cînd mi-am părăsit palatul şi patul, dar nu pentru 
destrăbălate plăceri. 

, CORIFEUL 

Dacă de-acuma s-ar putea să vi se schimbe soarta înspre bine, tot răul vostru din 
trecut ar fi răscumpărat. 

VESTITORUL 

Menelaos, împărtăşeşte-mă din bucuria voastră, pe care o-nţeleg, dar încă nu 
destul de limpede. 

MENELAOS Bătrîne, poţi intra şi tu în vorba noastră. 

VESTITORUL Cum? Nu din pricina uşurătăţii ei am îndurat la îlion 

atîta trudă? 

MENELAOS 

Ea barem nici n-a fost la Ilion. Smintiţi de zei, n-am prins acolo decît o nălucă 
tristă, plăsmuită dintr-un nor. 

VESTITORUL. Ce spui? Am sîngerat zadarnic pentru o nălucă? 

MENELAOS Da, prin lucrarea Herei, în urma certei celor trei zeițe. 
VESTITORUL. Atunci, fiinţa de aici într-adevăr îţi e nevastă. 

MENELAOS Ea însăşi. Nu te îndoi de spusa mea. 

VESTITORUL 

Regina mea, greu de pătruns şi felurită e divinitatea; ne mută cum pofteşte 
sorţile, ba într-o parte, ba în alta. <De pildă:> unul este chinuit fără-ncetare şi 


altul, care niciodată nu a pătimit deloc, se surpă din senin de moarte rea - 
norocul lui stătuse pe ţărină lunecoasă. 

Voi, amîndoi, aţi îndurat destule; tu, datorită ponegririi, el, istovindu-se în lupte. 
Şi, în pofida multor vitejii, n-a dobîndit ce urmărea să cucerească, iar azi, 
încredin-ţindu-se destinului, a dobîndit, ca de la sine, tot ce-şi dorea mai tare. 
Nu l-ai făcut nici pe bătrînul tău părinte de ruşine, şi nici pe fraţii tăi, Dioskorii. 
N-ai făptuit nimic din ce ţi se punea pe seama unei faime <proaste>. 

îmi amintesc de ziua nunţii tale, revăd făcliile, sub piîlpîirea cărora fugeam 
alături de cvadrigă, în timp ce tu, mireasă tînără, alături de Menelaos, în carul 
nuptial, plecai din fericita casă <părintească>. 

(îşi şterge ochii umezi de lacrimi.) 

E josnic insul care nu-şi cinsteşte cu evlavie stăpînii, împărtăşindu-se din 
bucuria sau mîhnirea lor. încalţe, dacă m-am născut din robi, vreau să mă număr 
între cei cu suflet nobil, în ciuda numelui de sclav. Aceasta-i calea de ales; 
altminteri ai deodată două rele: primeşti porunci din toate părţile, de la oricine, 
şi, în acelaşi timp, simţi ca un sclav. 

MENELAOS 

O vechiul meu prieten, care, în mîini cu scutul, ai străbătut, pe lîngă mine, 
numeroase încercări, ia-ţi astăzi partea <cuvenită> din norocul meu şi mergi la 
dragii mei 

năieri pe care i-a cruțat războiul; vesteşte-le cum e cu noi şi ce ni s-a-ntîmplat 
spre bine. 

Tu spune-le să stea pe țărm de veghe, în aşteptarea luptelor, care, prevăd, se 
vor isca şi, dacă pot să-mi scot nevasta pe furiş din ţară, să fie gata ca, unindu- 
ne destinele, să ne salvăm cu voia sorții, dintre băştinaşi. 

VESTITORUL? 

Aşa va fi, stăpîne. Dar acum, ascultă ce gîndesc despre profeţi: din partea lor 
poţi să te-aştepţi doar la minciuni şi 

nerozii. 

Deşertăciune goală e ghicitul în flăcările jertfelor şi-n tipetele zburătoarelor. De- 
asemeni, trebuie să fii nătîng să crezi că păsările ar putea să facă pentru 
muritori ceva. 

Şi Kâlchas“?%, cînd vedea că-i mor prietenii, de dragul unei arătări desprinse 
dintr-un nor, o vorbă n-a rostit, ca să prevină oastea. Tot astfel, Helenos nimic n- 
a spus, lăsînd să fie pustiită Troia“%. 

Se va răspunde, poate, că un zeu le-a poruncit să tacă. 

Atunci de ce mai întrebăm profeţii? <Mai bine> să aducem jertfe zeilor şi să le 
cerem ajutorul, lăsînd de-o parte ghicitorii. Căci profeţiile au fost scornite doar 
ca să momească muritorii cu făgăduinţe. Dar nici un leneş nu s-a pricopsit 
cîndva, după scrutarea flăcărilor pe altare. 

Cunoaşterea şi bunul simţ sunt cei mai siguri ghicitori. 

CORIFEUL 

Asupra ghicitorilor şi eu sunt de-o părere cu bătrînul. Bunăvoinţa zeilor, mai 
mult ca orişice oracol, e de folos 

pentru cămine. 

(Vestitorul pleacă.) 

HELENA 

Ajunge! Pîn-acuma totul este bine. 

Dar cum ai izbutit să scapi, sărmane, din atîtea încercări, după plecarea de la 
Troia? Aflînd aceasta nu cîştig nimic, dar cînd iubeşti, simţi nu ştiu ce dorinţă să 
cunoşti necazurile celor dragi. 

MENELAOS 


Prin numai un ciivînt, mi-ai pus deodată numeroase întrebări. 

De ce vrei să înşir urgiile din Marea Egeană, şi focu-rile-aprinse <ca să ne 
smintească> de Nâuplios în Euboia+“, şi porturile cercetate, în Creta sau pe 
țărmurile libyene, şi promontoriul lui Perseus? 

Oricît ţi-aş povesti de mult, nu aş putea să isprăvesc ce am de spus; n-aş face 
decît să-mi trezesc durerile care m-au chinuit odinioară; ar însemna să-mi 
îndoiesc povara suferințelor. 

HELENA 

Răspunsul tău e mai cuminte decît întrebarea mea. Un singur lucru să mi-l spui, 
pe celelalte uită-le: cît timp s-a clătinat pe valuri nava ta şi-a rătăcit de colo pînă 
colo? 

MENELAOS 

Am petrecut în jurul Troiei zece ani, pe urmă am călătorit pe mare şapte veri şi 
şapte ierni. 

HELENA 

Aiai, nefericitule! O, cît amar de vreme! Şi te-ai salvat din tot ce-a fost să-nduri 
doar ca să vii aici spre junghiere. 

MENELAOS Ce vrei să spui? Ce aflu? O veste rea, Helena! 

HELENA 

[Fugi cît mai grabnic, părăseşte ţara!] Bărbatul ce domneşte din acest palat te 
va ucide. 

MENELAOS Cu ce-am greşit, ca să se poarte-atit de crunt? 

HELENA 

El vrea morţiş cu mine să se-nsoare. Venirea ta neaşteptată îi va fi piedică, 
desigur. 

MENELAOS Cum? Un barbar să facă nuntă cu nevasta mea? 

HELENA întocmai; să mă ia cu sila. Sunt ţinta urmăririi sale. 

MENELAOS 

El este vreun om de rînd puternic sau dintre principii acestei ţări? 

HELENA E regele Egiptului, feciorul lui Proteus. 

MENELAOS Deci asta îmi dădea de înţeles <bătrina> portăreasă. 

HELENA La care poartă egipteană ai bătut? 

MENELAOS La poarta regelui, aici; şi-am fost gonit ca un milog. 

HELENA Doar nu cerşeai mîncare?! Vai de mine! 

MENELAOS Ba chiar cerşeam, oricum ar fi numită fapta mea. 

HELENA 

Acum ştii totul despre nunta <silnică> ce mi se pregăteşte. 
MENELAOS Da; însă nu ştiu dac-ai izbutit să scapi de stăruința lui. 

HELENA 

Să nu-ţi faci grijă. M-am păstrat fără prihană, pentru tine. 

MENELAOS 

Cu ce-mi poţi dovedi <că l-ai respins>? M-aş bucura să cred. 

HELENA Vezi tu acest mormiînt, la care mi-am găsit refugiu? 

MENELAOS Un pat de frunze văd, sărmano, dar la ce-ţi slujeşte? 

HELENA 

Eu m-am adăpostit aici ca rugătoare, să pot scăpa de nuntă. 

MENELAOS 

Ei n-au altare <de refugiu>+*? sau aşa e obiceiul în Egipt? 

HELENA Acest mormînt m-a ocrotit precum un templu. 

MENELAOS 

Deci nu pot să te iau cu mine şi să te duc pe mare-a-casă? 

HELENA Te-aşteaptă spada mai degrabă decît patul meu. 


MENELAOS Ah! voi fi omul cel mai oropsit din lume. 

HELENA Să nu-ţi fie ruşine, fugi din ţara-aceasta! 

MENELAOS 

Cum să te las aici, cînd eu, de dragul tău am spulberat <cetatea> Ilion? 
HELENA Mai bine să mă laşi, decît să fii ucis pentru culcuşul 
meu. 

MENELAOS Ar fi purtare de fricos, nedemnă de biruitorul Troiei. 

HELENA 

Tu, pare-mi-se, cugeti să ucizi tiranul. Va fi cu neputinţă. 

1 ^ MENELAOS 

Şi cum să nu? In trupul lui, nu crezi că poate să pătrundă fierul? 
HELENA E 

Te vei convinge. Nu-i purtare înţeleaptă să stărui în ceva ce nu se poate face. 
MENELAOS 

Cum? Trebuie să-mi dau, fără revoltă, mîinile, să-mi pună lanţul? 
HELENA Tu eşti în grea încurcătură. Să căutăm, deci, o ieşire. 
MENELAOS 

E mai plăcut să mori în plinul faptei decît nefăcînd nimic. 
HELENA întrezăresc doar o speranţă, o singură salvare. 
MENELAOS De ce să ne slujim: de mită, cutezanţă sau discursuri? 
HELENA Tiranul nu ar trebui să afle de sosirea ta. 

MENELAOS 

Cine-ar putea să-i spună? Şi-apoi, el nici nu mă cunoaşte. 

/ 

HELENA El are, în palat, de partea lui, pe cineva egal cu zeii. 
MENELAOS E vorba de un glas profetic dinăuntrul casei? 

208 

HELENA Nu, ci de sora sa, pe nume Theonoe. 

MENELAOS 

Un nume prorocesc*?. Cu ce se îndeletniceşte? Spune-mi. 
HELENA Ea ştie totul şi-i va da de veste fratelui că eşti aici. 
MENELAOS Deci voi muri. Nici n-are rost să mă ascund. 
HELENA De-am izbuti s-o-nduplecăm, noi doi, ca rugători! 
MENELAOS Ce s-o rugăm anume? Ce speranță-mi fluturi? 
HELENA Să nu-şi vestească fratele că te găseşti aici. 

MENELAOS Şi dacă se va-ndupleca, putea-vom să fugim din ţară? 
HELENA Cu ajutorul ei, chiar lesne, dar pe furiş, cu neputinţă. 
MENELAOS Acesta-i lucrul tău; femeile se înţeleg mai bine între ele. 
HELENA 

Am să-i cuprind, fără să-i dau răgaz, cu braţele genunchii. 
MENELAOS Şi dacă va fi surdă la implorarea noastră? 

HELENA Tu vei muri, iar eu, sărmana, voi nunti, silită. 

MENELAOS Nu spune. Mă vei înşela, mutînd pe silă vina? 

HELENA 

Ba nu. Mă jur solemn, pe capul tău, să mă păstrez neprihănită. 
MENELAOS Te juri mai repede să mori, decît să te măriţi cu altul? 
HELENA 


Să mor de-o sabie cu tine, să-mi aflu-n preajma ta odihna. 

MENELAOS Dă mîna dreaptă, să pecetluim făgăduinţa! 

zilei. 

HELENA Mă jur, ţinîndu-ţi mîna, dacă pieri, să părăsesc lumina 

MENELAOS Mă jur şi eu să mă omor, de te voi pierde. 

HELENA în ce fel ne vom săvîrşi, ca să ne-acoperim de slavă? . 

MENELAOS 

Eu însumi te voi junghia, pe-acest mormînt, apoi mă voi ucide şi pe mine. Dar 
mai întîi voi da o mare luptă de apărare a iubirii noastre. Cel care vrea n-are 
decît să vină <să mă-nfrunte>, căci nu-mi voi face astăzi de ruşine renumele de- 
nvingător al Troiei. 

Nu mă voi duce în Hellada ca să mă umplu de ocară. 

Cum ? Eu, din vina căruia <zeiţa> Thetis l-a pierdut pe Achilleus, care-am văzut 
cum Aias al lui Telamon s-a omorît cu spada“ şi care l-am lipsit pe Nestor de 
feciort*5, cum, eu, pentru soţia mea, să nu fiu pregătit să mor? 

Cînd cade un viteaz în luptă cu duşmanii, zeii, dacă sunt înzestrați cu- 
nţelepciune, ţărîna i-o presară pe mormînt, uşoară“5; dar peste gropniţa unui 
fricos îngrămădesc pietroaie. 

CORIFEUL 

O zeilor, îngăduiţi-le urmaşilor lui Tântalos 
rău! 

(Din palat răzbat voci $i zgomote de zăvoare grele.) 

HELENA 

Ah! zeilor, fie-vă milă! Cruntă soartă! Suntem pierduţi, Menelaos. Din casă vine 
prorocită Theonoe. Răsună zgomot greu de porţi ce se deschid. Ah, fugi! - dar ce 
folos să fugi? Ori că lipseşte, ori că e de faţă, ea ştie de sosirea ta. Vai mie, sunt 
sfiîrşită! 

Tu ai scăpat la Troia din atîtea grozăvii, doar ca să cazi, venind aici, sub altă 
sabie grozavă. 

(Printr-una din porţile palatului, apar Theonoe, în veşminte rituale, şi însoţitoare 
cu torţe, alcătuind un cortegiu sacru. Preoteasa se adresează pe rînd 
însoţitoarelor.) 

THEONOE 

Mergi înaintea mea, purtînd în mîini 

văpaia torţelor aprinse. 

Sfinţeşte prin augustul ritual văzduhul, 

ca să pătrundă boarea cerului, curată. 

Şi dacă locul a fost prihănit de paşi necuvioşi, 

purifică-l cu pîlpîiri lustrale, 

să pot umbla nemolipsită, 

deschide-mi calea tu, mişcînd făclia răşinoasă. 

Şi cînd veţi fi sfîrşit, cum v-am cerut, 

ceremonia închinată zeilor, 

aduceţi flăcările înapoi la vatra casei“. 

Cum ţi se par, Helena, prezicerile mele? Iată-l sosit, îl vezi cu ochii, pe soţul tău 
Menelaos; acum el nu mai are nave, nici ştima plăsmuită după chipul tău. 
Sărmane, cîte încercări ai biruit pînă să vii, şi n-ai habar dacă te vei întoarce- 
acasă, ori dacă vei mai zăbovi! Căci zeii, astăzi, adunaţi de Zeus, vor hotări 
destinul tău. 

Duşmanca ta de altădată, Hera, îţi este binevoitoare, dorind să vă salveze pe- 
amîndoi şi să ajungeţi iar în patrie, ca toţi helenii să se-ncredinţeze că nunta lui 
Alexandros, frumosul dar al Aphroditei, a fost doar amăgeala unei nunţi. 

Iar Aphrodit; stăruie să nu vă-ntoarceţi, temîndu-se că va fi osîndită, de* arece 


137 să fie fericiţi şi liberaţi de orice 


renumele de-a fi cea mai frumoasă şi l-a cumpărat cu măritişul neprielnic al 
Heleneit*?. 

Dar, iată, în puterea mea stă dezlegarea: ori să te pierd, ceea ce vrea şi 
Aphrodita, spunînd fratelui meu că eşti aici, ori, cum doreşte Hera, să-i ascund 
<prezenţa ta> şi să te scap cu viaţă în pofida lui şi a poruncilor primite de la el. 
El mi-a cerut să-i dau de veste cînd vei sosi pe ţărmul nostru. 

Aşa voi face, pentru siguranţa mea. Hai, cineva, mer-gînd la rege, să-i spună c-a 
venit Menelaos. 

(Helena se prosternă înaintea preotesei, în atitudine de 

suplicantă.) 

HELENA 

Fecioară, cad ca rugătoare la genunchii tăi; mă plec în faţa ta, umilă, cerîndu-ţi 
îndurare pentru mine şi pentru el, nefericitul, abia găsit, după noian de chinuri, 
pe care, iată, trebuie să-l văd murind. Să nu-i spui nici o vorbă fratelui despre 
Menelaos, bărbatul mult-iubit ce mi s-a-ntors în braţe. Salvează-l, rogu-te 
fierbinte, nu-ţi trăda evlavia, de dragul unui frate, nu-ţi cumpăra hatîruri 
ticăloase cu o crimă! 

Divinitatea nu iubeşte violenţa; ne porunceşte tuturor nimic să nu agonisim prin 
jaf şi să ne lepădăm de bogăţie, dacă e nedreaptă. Cum cerul este bunul fiecărui 
om şi cum la fel este pămîntul, să nu ne umplem casele cu lucrurile altora, nici 
să ni le-nsuşim de-a sila. 

Sosirea mea <-n Egipt> a fost o fericire, dar s-a schimbat pe urmă în năpastă. 
Hermes m-a dat tatălui tău în grijă, să mă păstreze neatinsă pentru soţ. Acum 
Menelaos este aici şi vrea să capete ce-i aparţine. [Cum ar putea, dacă-i ucis, să 
mă primească? Iar tatăl tău cum să mă dea pe mine, vie, unui leş?%%] 

întreabă, aşadar, divinitatea, întreabă-l şi pe tatăl tău: vor zeii şi <Proteus> ce 
nu mai este, da sau nu, să-napo-ieze bunul altuia? Părerea mea este că vor. 

Nu trebuie să ţii mai mult la fratele netemător de zei decît la virtuosul tău 
părinte. Apoi, tu eşti o prorocită şi crezi în pronia divină; dacă te rupi de 
dreapta pildă 

părintească, doar ca să fii pe placul fratelui nedrept, te-acoperi de ruşine. Tu, 
care toate tainele divine le pătrunzi, cele ce sunt şi cele ce vor fi, cum să nu ştii 
de partea cui este dreptatea? 

Salvează-mă, nefericita, de relele care m-apasă. Aprinde-n bezna sorții mele 
barem atîta licărire. Nu-i muritor să n-o urască pe Helena: oricine, în Hellada, 
este-ncredinţat că ea şi-a părăsit bărbatul de dragul auritelor palate ale Troiei. 
Ah! dacă m-aş întoarce-acasă, din nou să locuiesc la Sparta, atunci hellenii, 
auzind şi desluşind că pierderile lor s-au datorat tertipurilor zeilor şi că eu nu i- 
am înşelat, nepăsătoare, pe cei dragi, mi-ar dărui înalta lor cinstire; mi-aş mărita 
copila, pe care n-o vrea nimeni, şi, liberîndu-mă de traiul amarnic în străinătate, 
m-aş bucura de strălucirea şi de belşugul casei noastre. 

Chiar dacă-ar fi pierit la Troia sau pe mare, tot i-aş fi fost datoare cu prinos de 
lacrimi lui Menelaos. Dar el trăieşte, mîntuit. De ce să-mi fie-acum luat? Nu asta, 
nu, fecioară! Te implor, fă-mi parte de bunăvoința ta, urmează-l în purtări pe 
tatăl tău cel drept. 

Nu este mai frumoasă slavă, pentru odrasla unui tată generos, decît să-i semene 
întru virtute. 

CORIFEUL 

Cuvintele ce le-ai rostit, Helena, m-au umplut de milă! De milă m-ai umplut tu 
însăţi! Sunt însă dornică s-aud ce va grăi Menelaos, în apărarea vieţii sale. 
MENELAOS 

Nu vreau să mă prostern în faţa ta, cu pleoape umede, fecioară: atare slăbiciune 
mi-ar face de ruşine isprăvile troiene. 


E drept, se spune că nu-i sade rău bărbatului de neam ales să verse lacrimi la 
restrişte““!. Dar eu, faţă de frumuseţea plînsului, dacă-i frumos într-adevăr să 
plîngi, pun preţ mai bun pe îndrăzneală. Fecioară, dacă ai de gînd s-ajuţi un 
oaspe, un străin ce tocmai a venit să-şi ceară, deplin îndreptăţit, nevasta, tu dă-i 
femeia, şi salvează-l, pe deasupra. 

H- 

Ice 

ît- 

Iar, dacă, dimpotrivă, pregeţi, nu pentru-ntiia dată am să-ndur asprimile ursitei. 
Sunt prea deprins cu ele. Dar tu, în judecata lumii, ai să apari ca o haină. 

Eu, ceea ce socot că-i drept şi demn de mine, şi în măsură să-ţi atingă adîncul 
inimii mai lesne, voi spune, aplecîndu-mi fruntea, la monumentul funerar al lui 
Proteus: 

(Se așază în genunchi în faţa mormintului.) „Bătrine duh ce ocroteşti acest 
mormînt de piatră, dă-mi, rogu-te, dă-mi înapoi soţia, pe care ţi-a trimis-o Zeus, 
să o salvezi anume pentru mine. Ştiu că eşti mort şi n-ai cum să mi-o-napoiezi. 
Copila ta, în clipa cînd te strig din lumea morţilor, nu va lăsa să-i fie veştejit 
părintele atît de cuvios odinioară. Noi suntem astăzi în puterea ei. Stăpînule 
subpămîntean, o Hades, te invoc, fii aliatul meu, căci ţi-am trimis, pentru 
Helena, atîtea trupuri secerate de tăişul spadei; tu ţi-ai primit simbria, Hades. 
Pe toate-aceste victime redă-le vieţii, sau, dacă nu, sileşte-o pe fecioara Theonoe 
să fie mai evlavioasă decît noul rege şi patul căsniciei să mi-l ocrotească." (Se 
ridică în picioare si se întoarce spre Theonoe.) In schimb, dacă voi ţineţi să-mi 
răpiți nevasta, aflaţi ceea ce nu v-a spus, în cuvîntarea sa, Helena. Să ştii că m- 
am jurat, fecioară, să mă bat; îl voi chema pe Theoklymenos la luptă 
şi unul dintre noi va trebui să moară; aşa va fi sfîrşitul. 

Dar dacă regele nu va primi să mă înfrunte şi-ar încerca să ne învingă prin 
înfometare, pe noi, doi rugători ce-şi caută scăpare la mormînt, am hotărît să-i 
sting Helenei viaţa, apoi să mă străpung în inimă cu spada, ca sîngele să 
şiroiască pe mormiînt şi trupurile noastre, pe piatra şlefuită, să zacă-ntinse, unul 
lîngă altul - o veşnică mustrare pentru tine, o pată veşnică pe amintirea lui 
Proteus. 

Helena nu-i va fi fratelui tău soţie, niciodată, şi nici vreunui alt bărbat; eu am s-o 
duc de-aici în casa mea, dacă se poate, iar dacă nu, la morţi. 

Dar ce-mi veni? Asemenea femeilor, vărs lacrimi, încerc să vă storc mila, în loc 
să făptuiesc. Ucide-mă, dacă aşa ţi-e gîndul! Nu voi muri ca un nemernic. Mai 
bine însă, lasă-te înduplecată de cuvîntul meu; slujind dreptatea, dă-mi-o pe 
Helena! 

CORIFEUL 

De tine-atîrnă, Theonoe, să-i judeci fiecărui spusa şi să alegi o hotărîre, care pe 
toţi să-i mulţumească. 

THEONOE 

Atît natura mea, cît şi voinţa, mă-nclină să urmez evlavia. Eu nu-mi sunt propria 
duşmană şi nu vreau faima tatălui s-o-ntunec; nu am de gînd să-i fac lui 
Theoklymenos hatîrul, dezonorîndu-mă pe mine. în suflet port, din naştere, un 
templu al Dreptăţii, şi-am moştenit de la Nereus imboldul <facerii de bine>; de- 
aceea, pe Menelaos îl voi salva. 

Eu voi susţine partea Herei, dîndu-i votul meu, deoarece doreşte să te-ajute. Iar 
Kypris n-are decît să mă lase-n pace; nu merg cu ea pe-aceeaşi cale; silinţa mea 
e să rămîn de-a pururea fecioară. 

Cuvintele cu care, la mormînt, l-ai dojenit pe tata le-ncuviinţez. Da, vinovaţi am 
fi de nu ţi-am da soţia. Dacă trăia Proteus, ti-ar fi încredinţat-o pe Helena şi ei 
te-ar fi încredinţat pe tine. 


De-aceea muritorii, pentru astfel de greşeli, primesc pedepse pe pămînt; la fel şi 
morţii, în Infern. Sufletul celor răposaţi, deşi lipsit de viaţă, nu-şi pierde 
conştiinţa veşniciei, căci se uneşte cu văzduhul veşnic.*%?. 

Dar, ca să-nchei în cîteva cuvinte: eu voi păstra doar pentru mine tot ce m-aţi 
rugat să nu dezvălui şi nu-l voi sprijini pe Theoklymenos în rătăcirea lui. De fapt, 
deşi nu pare, încerc să-i fac un bine, smulgîndu-l din impietate şi aducîndu-l la 
virtute. Găsiţi voi înşivă un mijloc de-a fugi. 

Eu mă voi depărta, păstrînd tăcere. 

Intîiul vostru gînd să meargă către zei: pe Kypris imploraţi-o, nu cumva să vă 
împiedice întoarcerea acasă, pe Hera, să-şi păstreze hotărîrea de-a vă mîntui pe 
amîndoi, soţ şi soţie. 

Părinte-al meu înmormîntat, mă voi sili din răsputeri nimic, nicicînd, să nu-ţi 
umbrească faima pietăţii tale! 

(Theonoe şi cortegiul intră în palat.) 

CORIFEUL 

Nu-i niciodată fericit cel care lasă căile dreptăţii. Speranţa mîntuirii n-are alt 
temei decît dreptatea. 

HELENA 

Noi, dinspre partea prorociţei, n-avem a ne teme. Acum gîndeşte-te cum s-ar 
putea să punem, împreună, la cale fuga noastră. 

MENELAOS 

Ascultă-mă: trăieşti aici de multă vreme, şi servitorii regelui îţi sunt apropiaţi. 
HELENA 

Ce vrei să spui cu asta? Tu-mi dai, oricum, speranţa că planul de scăpare ţi-a 
răsărit în minte. 

MENELAOS 

Nu l-ai putea cumva îndupleca pe unul din vizitiii de cvadrige să ne dea un car? 
HELENA 

Nimic mai lesne. Crezi că poate să izbutească fuga noastră prin şesurile 
nesfîrşite ale acestei ţări străine? 

MENELAOS 

într-adevăr, nu-i cu putinţă. Şi dacă m-aş ascunde-n casă, cu spada straşnic 
ascuţită, şi l-aş răpune pe monarh? 

HELENA 

Fecioara n-ar putea să-ndure <lovitura>, să nu-i vestească fratelui că vrei să-l 
pierzi. 

MENELAOS 

Şi n-avem barem o corabie, să ne salvăm; a mea <sfărmată> zace-n fundul 
mării. 

HELENA 

Menelaos, ascultă-mi sfatul chibzuit, chiar dacă sunt femeie. Te prinzi, deşi tu n- 
ai murit, să mori în vorbe? 

MENELAOS 

Ar fi o piază rea, desigur; dar dacă-i rost să-mi folosească, sunt pregătit, deşi eu 
n-am murit, să mor în vorbe. 

HELENA 

Eu, pentru ochii regelui trufaş, mă voi îndolia, tăin-du-mi părul şi bocind, cum 
fac femeile. 

MENELAOS 

Cu asta, pentru noi, ce mijloc de salvare întrevezi? Iar mie unul, şiretlicul mi se 
pare învechit. 

HELENA 

Spunîndu-i că te-ai înecat în mare, voi cere voie să-ţi închin un cenotaf. 


MENELAOS 

Să zicem că primeşte. Dar, neavînd o navă, mormîntul gol cum ar putea să ne 
salveze? 

HELENA 

îl voi ruga să-mi dea o navă, ca să cărăm prinoasele pentru mormîntul tău din 
largul mării. 

MENELAOS 

E totul bine-afară de ceva: dacă tiranul porunceşte să-mi faceţi pe uscat 
mormîntul, la ce mai foloseşte planul? 

HELENA 

Am să-i răspund că, în Hellada, sunt rînduieli ce nu dau voie să li se facă pe 
uscat morminte celor înecaţi în mare. 

MENELAOS 

Am înţeles, aşa se poate. Am să mă-mbarc şi eu cu tine, luînd prinoasele în navă. 


HELENA 

Mai ales tu va trebui să fii acolo, dar şi năierii tăi care-au scăpat din naufragiu. 
MENELAOS 

Să aflu numai, ancorată, nava, şi mateloţii mei vor sta, orînduiţi, om lîngă om, cu 
spadele în miîini. 

HELENA 

Ai grijă tu de asta. De ne-ar sufla în pînză vînt prielnic şi de ne-ar fi plutirea 
norocoasă! 

MENELAOS 

Aşa se va-ntîmpla. Vor pune zeii capăt chinurilor mele. Dar, despre moartea 
mea, cum vei susţine c-ai aflat? 

HELENA 

Din gura ta. La rîndul tău, să spui c-ai supravieţuit doar tu, că navigai cu fiul lui 
Atreus şi l-ai văzut murind. 

MENELAOS 

Se-ntîmplă că aceste zdrenţe, rupturile care mă-mbracă, vor dovedi c-a fost un 
naufragiu. 

HELENA 

Sfărmarea navei a venit la timp, deşi a fost un nenoroc, o pacoste ce, totuşi, s-ar 
putea să ne ajute. 

MENELAOS 

Ce crezi? Acum să te-nsoţesc în casă ori să rămîn aici, în linişte, lingă mormînt? 
HELENA 

Aici să stai. Dacă încearcă să te vateme tiranul, mormîn-tul îţi va fi azil şi te vei 
apăra cu spada. Eu intru în palat, să-mi tai degrabă cîrlionţii, să-mbrac, în locul 
peplosului alb, veşminte negre, şi să-mi brăzdez cu unghiile faţa“. 

(Menelaos încearcă să protesteze.) Va fi o luptă grea şi două căi se-arată: ori 
trebuie să mor, dacă sunt prinsă uneltind, ori să mă-ntorc în patrie cu tine. 
Stăpînâ Hera, care-mparţi cu Zeus iatacul, 

îngăduie, după noian de chinuri, să scape doi năpăstuiţi. Rugămu-te, întindem 
mîinile spre cerul smălţat cu stele, unde-i ai sălaşul. Şi tu, care ai dobîndit cu 
preţul nunţii mele slavă, . fiică a Dionei“, Kypris, nu mă pierde. Mi-ai revărsat 
destule pustiiri în viaţă, [lăsîndu-mi numele, dacă nu trupul, în seama unor 
asiatici.] Şi dacă ţii, într-adevăr, să mă ucizi, îngăduie-mi să mor barem în 


patrie. De ce nu te mai saturi să stîrneşti necazuri: capcane, pofte, intrigi şi 
otrăvuri de iubire, ce fac să curgă sînge în cămine? Dacă ai şti să ţii măsura, ai fi 
zeiţa pentru oameni cea mai plăcută; nu spun vorbe goale. 

(Helena intră în palat.) 

CORUL 

Strofa 1 

Pe tine, ce ai în desişul pădurii sălaş vecin cu al Muzelor, noi te chemăm, 
cîntăreaţă fără pereche, pasăre melodioasă, privighetoare cu glas plîngător! 
Vino, nălţînd dureroasele triluri ale gîtlejului tău de aur, să însoţeşti tînguirile 
noastre““5. Noi cîntăm nenorocul sărmanei Helena şi suferinţa femeilor Troiei, 
care bocesc pentru cei căzuţi sub lăncile-aheilor, după ziua sosirii lui <Păris> în 
caicul său frigian, plutitor prin cîmpia spumoasă, după ziua sosirii la Priamizi a 
unei neveste năpăstuite, adusă din Lakedâimon de Paris, funestul tău mire, 
Helena, 

căruia chiar Aphrodita-i suflase în pînze. 

Antistrofa 1 

Mulţime de-ahei şi-au dat duhul, , străpunşi de lănci, sfărîmaţi de pietre; acum 
se prefiră-n adîncul lugubrului Hades. Soţiile şi-au retezat mohoritele plete; 
căminele lor sunt deşarte de soţi. Mulţi au pierit şi din pricina focului amăgitor 
scăpărat de Nâuplios, luntraş singuratic <şi rege> în Euboia scăldată de valuri; 
au fost aruncaţi pe tancuri la Kaphareus**5, pe stînci la Aigi, <noaptea,> 
chemaţi de văpaia vicleană, ca de un astru. 

O munţi <ai Frigiei> neprimitori, munţi urgisiţi, spre care, purtînd asiatice 
straie, încă departe de patria lui, gonea răpitorul, ducînd în corabia sa, bătută 
de vifore, darul acela, ce nu era dar, chipul de abur, sfinta lucrare a Herei, care- 
a stîrnit <duşmănia> feciorilor lui Danaos. 

Strofa 2 

Ce e divin? Ce nu e divin? Şi ce e la mijloc, între aceste două? Nici un om nu se 
poate făli că ştie, chiar după ce-a stăruit îndelung să le prindă esenţa, .cînd vede 
cum se îndreaptă zeii mai întîi într-o parte, pe urmă în alta, iară şi iară 
schimbîndu-se, în neaşteptate salturi întîmplătoare““*. Tu te-ai născut ca fiica lui 
Zeus, Helena; 

el a făcut, părintele tău aripat, 

să rodească pîntecul Ledei. 

Şi totuşi, Hellada, cu ţipete mari, te-a numit 

adulteră, nedreaptă, vicleană, atee. 

Nimic, printre oameni, nu este sigur. 

Noi am aflat adevărul 

numai din spusele zeilor. 

Antistrofa 2 

Smintiţi sunteţi, voi care vreţi să vă clădiţi în lupte renumele, în ciocniri de 
războinice lănci, crezînd, prosteşte, că astfel veţi despovăra de nevoi muritorii. 
Dacă-ncercaţi, prin masacre, să puneţi gilcevilor capăt“, dihonia dintre cetăţi, 
dintre oameni, nu va-nceta niciodată, dihonia, care pustii a lăsat odăile casei lui 
Priamos. Şi nu era greu, o Helena, să se topească prin înţelegeri gilceava iscată 
în jurul tău. Dar astăzi bărbaţii <troieni> se află sub glie, în straja lui Hades, şi 
flăcări năprasnice, parcă aprinse prin fulger de Zeus, s-au năpustit peste ziduri. 
Iar tu, după-atiîtea cumplite-ncercări, sub altă-ncercare te zbuciumi <Helena>, 
şi din restrişte se-nalţă un bocet funebru. 

(Intră Theoklymenos cu însoțitorii, venind de la vînătoare. La început nu-i vede 
pe Menelaos, ci se opreşte, plin de venerație, la mormîntul părintelui său.) 
THEOKLYMENOS 

Salut, o monument al lui Proteus! în pragul casei, ţi-am săpat mormîntul, tată, 


să-ţi dau în fiecare zi bineţe. Cînd iese şi cînd intră, Theoklymenos, feciorul tău, 
smerit te agrăieşte. 

Hai, duceţi cîinii, servitorilor, şi plasele pentru vînat, în aşezările regeşti. Cît 
despre mine, adineaori m-am luat de scurt. Oare-am uitat să pedepsesc cu 
moartea ticăloşii? Am auzit că un hellen s-a strecurat în ţară, înşelîndu-mi 
străjile. El a venit să spioneze, sau s-o răpească pe Helena? Oricum, tot va muri, 
doar să-l înşfac. 

(Constată lipsa Helenei de la mormiînt.) 

Ah! am întîrziat, se pare; căci faptele s-au petrecut. Mormiîntul e deşert. Fiica lui 
Tyndâreos l-a părăsit, a dispărut de-aici, poate din ţară. 

Ehei! Deschideţi porţile! Daţi fuga, străjilor, şi scoateţi din staule fugarii, 
aduceţi carele degrabă. Siliţi-vă cu toţii. Să nu mi se răpească din pămîntul meu 
femeia cu care vreau să mă însor. Barem să ştiu c-am încercat s-o ţin. (Uşile se 
deschid; apare Helena, plînsă, în straie cernite. Menelaos stă ghemuit lingă 
mormiînt, neobservat de regele 

egiptean.) 

Opriţi-vă! lată femeia căutată. Ea încă n-a fugit. De ce ţi-ai aruncat, Helena, pe 
trup veşminte mohorite, în locul vălurilor albe dinainte? De ce ţi-ai retezat cu 
foarfecele părul nobil? De ce îţi curge, valuri, pliînsul pe obraz? Să fie vreun vis 
nocturn, care te face să suspini? Vreun oracol, poate, rostit în casa mea <de 
Theonoe>, te-a-ndurerat pînă 

la rătăcirea minţii? 

HELENA 

Stăpîne - căci aşa te voi numi de azi încolo - sunt pierdută; speranţe nu mai am; 
nu mai trăiesc. 

THEOKLYMENOS Ce nenoroc te-a copleşit? Ce s-a-ntîmplat! Ce te-a 

zdrobit? 

HELENA Menelaos - vai mie, cum să spun? - Menelaos e mort. 
THEOKLYMENOS Această ştire nu mă-ncîntă, cu toate că am aşteptat-o. De 
unde ai aflat? "Ţi-a dat de veste sora mea? 

HELENA 

O spune Theonoe şi martorul acesta, care la moartea lui a fost de faţă. 

THEOKLYMENOS Chiar a sosit un om cu veste demnă de crezare? 
HELENA 

(cu două înţelesuri) Da. Ducă-se... unde-aş dori să-l văd plecat! 
THEOKLYMENOS Dar cine este şi de unde vine? Poftesc a şti în amănunt. 
HELENA ' Acela este; sade ghemuit, de teamă, la mormiînt. 
THEOKLYMENOS Apollon! Ce mai arătare, un milog în zdrenţe! 
HELENA Ah! îmi închipui că bărbatul meu la fel este-mbrăcat. 
THEOKLYMENOS Din ce popor se trage omul? De unde-a navigat la noi? 
HELENA El e hellen, vreun năier aheu, care-a plutit cu soţul meu, 
THEOKLYMENOS Ce spune? Cum s-a prăpădit Menelaos? 

HELENA 

în chipul cel mai groaznic, răsturnat de valuri, scufundat în mare. 
THEOKLYMENOS în care latură a mării noastre naviga? 


HELENA A fost zvîrlit pe ţărmul libyan lipsit de porturi. 

THEOKLYMENOS 

Dar omul ăsta cum de n-a murit, dacă era pe-aceeaşi navă? 

HELENA Un sărăntoc e uneori mai norocos decît un rege. 
THEOKLYMENOS Corabia sfărmată unde a lăsat-o? 

HELENA 

în locul unde-aş fi dorit să moară el, nu soţul meu. 

THEOKLYMENOS 

(cu vădită satisfacţie) 

Menelaos s-a înecat. Dar el cum a plutit încoace? 

HELENA A fost găsit, se pare, de nişte mateloţi şi l-au cules. 
THEOKLYMENOS Şi pacostea primită de troieni în locul tău? 

HELENA Figura plăsmuită dintr-un nor? S-a risipit în aer. 

THEOKLYMENOS O Priamos, pămînt al Troiei, voi aţi pierit zadarnic! 
HELENA Şi eu avut-am partea mea din suferinţa Priamizilor. 
THEOKLYMENOS Pe soţul tău l-au pus în groapă, sau a rămas fără mormînt? 
HELENA Fără mormiînt, vai mie! Năpăstuită sunt! 

THEOKLYMENOS De-aceea ţi-ai scurtat <în semn de doliu> părul tău bălai? 
HELENA El încă-mi este drag, ca la-nceput, oriunde s-ar găsi. 


THEOKLYMENOS 

(bănuitor) La grija ta de-acum, să fie lacrimile tale-adevărate? 
HELENA (ironică) Să fie Theonoe prea uşor de înşelat? 
THEOKLYMENOS 

Desigur nu. Dar ce se-ntîmplă? ii să trăieşti lîngă mîntul Ini*? 
mormîntul lui? 

HELENA 

De ce îmi spui cuvinte-amare? De pace> mortul? 

ce nu-mi laşi <în 

THEOKLYMENOS 

Tu încă îi păstrezi credinţă şi urmăreşti să fugi de mine. 

HELENA Eu nu mai fug de tine; fii gata pentru nuntă. 
THEOKLYMENOS Tiîrzie consimţire! îmi pare, totuşi, bine. 

HELENA Dar ştii ce-i de făcut? Hai, să uităm trecutul. 
THEOKLYMENOS 

Ce-mi dai în schimb? La faptă bună se răspunde tot faptă bună. 
HELENA Să ne-mpăcăm. Redă-mi prietenia ta. 

THEOKLYMENOS Renunţ la toată supărarea şi vrajba să o ducă vintul. 
cu 

HELENA 

Cad la genunchii tăi ca rugătoare şi, dacă-prieten... 

mi eşti 

THEOKLYMENOS Ce ai de gînd să dobîndeşti, rugîndu-mă în felul ăsta? 
HELENA Bărbatul meu e mort. Vreau rînduiala îngropării s-o-m- 
plinesc. 

THEOKLYMENOS Cum? Vrei, în lipsa trupului, să-i faci mormînt? 
Să-ngropi o umbră? 

HELENA E sfîntă la helleni o datină: cînd moare cineva... 
THEOKLYMENOS Ce trebuie să facă? în datini Pelopizii“5 sunt maeştri. 
HELENA \ 

Să împlinească ritul, aşezînd în gropniță un giulgiu gol. 


THEOKLYMENOS Urmează-ntocmai rînduiala şi fă mormîntul unde-ţi 
place. 

HELENA Nu asta-i datina, cînd oamenii şi nava pier în mare. 
THEOKLYMENOS Dar cum, atunci? Nu mă descurc în obiceiurile voastre. 
HELENA 

Noi toate darurile pentru mort le coborîm în larg, în valuri. 
THEOKLYMENOS Şi, prin urmare, ce vrei de la mine pentru răposat? 
HELENA Nu mă pricep; n-am mai trecut prin asta. Aheul îţi va 

spune. 

THEOKLYMENOS Străine, mi-ai adus o veste fericită. 

MENELAOS Nefericită pentru mine... şi pentru cel ce nu mai este. 
THEOKLYMENOS Cum sunt cinstiţi la voi cei care pier în mare? 
MENELAOS Nu toţi la fel, ci după cum e bogăţia fiecărui mort. 
THEOKLYMENOS 

Tu n-ai decît să ceri. De dragul ei, nimic nu-mi va părea prea scump. 
MENELAOS 

întîi se-nchină umbrelor din Hades un prinos de sînge“!. 
THEOKLYMENOS Ce animal se-aduce jertfă? învaţă-mă, şi ţi-l voi da. 
MENELAOS Alege ce pofteşti; noi vom fi mulţumiţi cu darul tău. 
THEOKLYMENOS Aici, de obicei, se junghie un taur sau un cal. 
MENELAOS Ai grijă-doar, să fie victima de stirpe bună. 
THEOKLYMENOS Am turme din belşug, cu vite fără de cusur“%?. 
MENELAOS 

Noi ducem şi un pat, acoperit cu scoarţe, dar lipsit de leş. 
THEOKLYMENOS 

II veţi avea. Ce altfel de ofrande se mai cere să-n-chinaţi? 

MENELAOS I se cuvin şi arme de aramă, căci el iubea războiul. 

THEOKLYMENOS Am să vă dau şi arme şi armură, vrednice de Pelopizi. 
MENELAOS Mai oferim din roadele pămîntului, din cele mai alese. 
THEOKLYMENOS 

Cu toate-acestea ce veţi face? Cum le veţi scufunda în mare? 

MENELAOS Ne trebuie o navă, cu vislaşi cu tot. 

THEOKLYMENOS Şi cît de mult vreţi să vă depărtaţi de coastă? 
MENELAOS 

Pînă la locul unde, de pe mal, nu se mai vede diîra vislei. 
THEOKLYMENOS Ce noimă are obiceiul ăsta la helleni? 

MENELAOS Să nu aducă fluxul darurile mortului cumva pe mal. 
THEOKLYMENOS Am să vă dau o sprintenă corabie feniciană. 
MENELAOS W Preabine; duhul lui Menelaos va fi-mpăcat. 

nia? 

THEOKLYMENOS Dar nu ajunge să-mplineşti tu singur, fără ea, ceremo- 
MENELAOS E datoria mamei, a nevestei, a copiilor... 

THEOKLYMENOS Am înţeles. Helena e datoare să-şi cinstească soţul. 

MENELAOS Cei temători de zei nu-i văduvesc pe morţi de rituri. 
THEOKLYMENOS 

Aşa să fie. Ţin şi eu să am soţie-evlavioasă. Tu intră în palat şi-alege darurile 
pentru mort. 

Neîndoios, dacă Helena va fi mulţumită, nu vei pleca din ţara mea cu mîna 
goală. Fiindcă mi-ai adus o veste bună, în locul hainelor zdrenţoase, vei îmbrăca 
veşminte cumsecade şi vei primi merinde, să te-ntorci în patrie, căci deocamdată 
ai căzut în grea nevoie. Iar tu, nefericito, nu te istovi cu o durere fără leac. 


Menelaos şi-a îndurat destinul; e mort şi nu mai poate să învie. 

MENELAOS 

Da, fă-ţi femeie, datoria; pe soţul egiptean iubeşte-l, nu te gîndi la cel care s-a 
risipit. în starea ta de-acum, e lucrul pentru tine cel mai de folos. Dacă voi izbuti 
s-ajung acasă, în Hellada, voi pune capăt vorbelor urîte despre tine, numai să fii, 
pentru bărbatul tău, soţia care trebuie să fii. 

HELENA 

Aşa voi face. Niciodată n-am să-i dau bărbatului prilej de supărare. Ai' să te- 
ncredinţezi chiar tu, cu ochii tăi... 

Dar intră în palat acuma şi îmbăiază-te, sărmane, şi schimbă-ţi hainele 
zdrenţoase; pe loc eu îţi voi da răsplata. Vei fi mai dornic să-mplineşti ce se 
cuvine pentru scumpul meu Menelaos, dacă eşti sigur de mărinimia mea. 
(Theoklymenos $i Helena intră în palat, urmaţi de însoțitori, care îl conduc pe 
Menelaos.) 

CORUL: Strofa 1 

Odinioară, din inima munţilor, purcese <Demeter> a Zeilor Mumă“*, gonind 
prin văi păduroase, pe lîngă rîuri cu ape şuvoitoare, de-a lungul mării tălăzuite, 
cu vuiet gros, scoasă din minte, căci i se pierduse fiica, fecioara cu nume oprit a- 
l rosti. 

Tunătorul Dionysos umplea văzduhul 

cu zgomotul pătrunzător 

al chimvalelor sale“, 

cînd Nemuritoarea, din carul tras 

de lei frigieni înjugaţi, 

îşi căuta copila răpită, 

smulsă din roatele dănţuitoarelor fete. 

Şi două zeițe fecioare 

cu glezne vijelioase 

au ajutat-o în căutările sale: 

Artemis, nebiruita săgetătoare, 

şi <-Athena> Gorgopis“%, înarmată cu lancea. 

Zeus veghea peste lume din tronul ceresc, 

dar copila, <mutată sub glie,> 

era hărăzită altui destin. 

Antistrofa 1 

Cînd Muma, pe urmă, puse capăt chinului goanei sale rătăcitoare întru aflarea 
fiicei răpită prin viclenie, 

ajunsese chiar la zăpezile-naltelor piscuri, unde bîntuie nimfele muntelui Ida 
şi, sub năpasta durerii, căzu într-un hăţiş omătos, <îngheţat> ca piatra. Atunci, 
contenind să mai facă, spre binele omului, rodnice brazdele în cîmpiile sterpe, 
fără verdeață, ea părăsi muritorii, să piară, şi nu înlesni, pentru turme, să 
înflorească păşunile grase cu iarbă creaţă. Viaţa tînjea prin cetăţi; încetară 
divinele jertfe, nu mai ardeau pe altare prinoase. De-asemeni, zeiţa secă apa 
izvoarelor limpezi ca rouă, sorbită de neistovitul doliu pentru copilă. 

Strofa 2 

Cum astfel ea desfiinţase ospeţele, atît pentru zei, cît şi pentru oameni, Zeus, 
voind să aline mohorîta mînie a Mumei, rosti: „Haideţi, mergeţi, Charitelor“% 
o aflaţi pe Deo“ răvăşită de cele-ntîmplate fiicei sale, alungaţi-i mîhnirea cu 
strigăte de bucurie, 

şi voi, aşişderea, Muzelor, cu horele voastre melodioase!" Atunci preafrumoasa 
Kypris făcu pentru-ntiia dată să sune glasul aramei, subpămîntean“%, şi răpăiala 
de tamburine cu pieile-ntinse: deodată Muma porni să rîdă, fermecată de muzica 
gălăgioasă, şi puse mîna pe flautul său cu accente, adinci. 

„S- 


Antistrofa 2 

Din adîncul palatului tău, ai deşteptat o patimă clocotitoare, Helena, interzisă de 
legea divină şi de evlavie; tu nu ai cinstit-o, umilă, prin sacrificii pe Marea 
Mumă, şi, uite, s-a mîniat pe tine. Totuşi puteri de temut revarsă <în lume> 
nebrida pestriță, iedera fragedă încununînd sfinta tulpină de narthex, tamburina 
rotundă, care se-nvirte, zguduită, prin aer, şi răvăşitele plete fluturînd pentru 
Bromios la mijlocul nopţilor tainice închinate Zeiţei. 

laţa-Xa.ce 

ta. 


231 

Acum înfrînează-ţi mîndria, <Helena,> nu te încrede numai şi numai în 
frumuseţea făpturii tale“! 

(Helena iese din palat, împreună cu Menelaos, care nu mai poartă haine 
zdrenţoase, ci armură şi arme de bronz.) 

HELENA 

O dragi prietene, în casă totul se petrece bine pentru noi. Fiica lui Proteus, care- 
mi ajută să> ascund prezenţa lui Menelaos, deşi tiranul a-ntrebat-o, n-a trădat 
nimic. Ba, dimpotrivă, ca să mă slujească, susţine că bărbatul meu se află sub 
pămînt, că nu mai vede razele de soare. 

Şi pentru el totul decurge bine, căci s-a înstăpînit pe arme. In loc să le aşeze în 
corabie şi să le zvîrle-apoi în mare, le poartă însuşi el, ţinînd în mîna stîngă, 
vajnică, mînerul scutului, în dreapta lancea, şi se preface că prin portul armelor 
cinsteşte mortul. Iar astfel este gata pentru luptă, fiind încredinţat că va răpune 
numeroşi barbari, cînd, laolaltă vom fi pus piciorul în corabia cu visle trainice. 
I-am dat veşminte noi, să se dezbare de hainele zdren-ţoase de la naufragiu, apoi 
l-am îmbăiat cu apă din belşug, căci multă vreme trupul său a fost lipsit de unda 
proaspătă a unui rîu. 

(Helena se întoarce si il vede venind din palat pe 

Theoklymenos, însoţit de servitori, care aduc prinoasele 

funebre făgăduite.) 

Dar tocmai iese omul care crede că nunta noastră e ca şi făcută, că pe Helena o 
şi strînge-n braţe. însă eu cată să păstrez tăcere. Vă rog, femeilor, nu mă trădaţi, 
fiţi mute. Dacă vom fi salvaţi, poate vom izbuti vreodată şi pe voi să vă salvăm. 
THEOKLYMENOS 

înaintați în şir, cum a voit aheul, robilor! Purtaţi aceste daruri hărăzite mării. 
Iar tu, ascultă sfatul meu, Helena, dacă-ţi pare potrivit: rămii aici! Pe soţul tău 
poţi tot aşa de bine să-l cinsteşti, fiind, sau nu, de faţă la ceremonie. îmi este 
teamă că pe tine, aşa cum eşti prea simţitoare, durerea cruntă sau 

credinţa să nu te-mpingă în talazuri. Chiar şi aşa suspini prea tare pentru acel 
ce nu mai este. 

HELENA 

O Theoklymenos, am datoria să-mi cinstesc întîiul soţ şi amintirea căsniciei 
noastre. Eu, din iubire pentru el, n-aş pregeta să mă sfirşesc; dar lui, mă-ntreb, 
i-ar folosi să-l întîlnesc în moarte? îngăduie-mi să merg şi să-i închin prinoasele. 
Reverse zeii peste tine binefacerile lor, aşa cum îţi doresc, şi peste călătorul 
ăsta, care deşi străin, mi-a fost de ajutor! Voi fi, în casa ta, femeia ce ţi se 
cuvine, căci te-ai purtat mărinimos cu mine şi cu soţul meu dintii, iar 
întîmplările îmi pare că decurg prielnic. 

Acum, ca să-ţi desăvîrşeşti mărinimia, dă unui om de-al tău poruncă să ne facă 
rost de-o navă, în care să mutăm ofrandele. 

THEOKLYMENOS 


Mergi tu şi dă-le o corabie sidoniană““?, cu cincizeci de vislaşi. 
HELENA 

N-ar comanda mai bine nava chiar cel răspunzător de ritual? 
THEOKLYMENOS Ba da; vislaşii mei vor trebui să îl asculte. 
HELENA Mai spune ordinul o dată, să-l ştie straşnic fiecare. 
THEOKLYMENOS 

Am să-l rostesc şi-a treia oară, de socoteşti că e nevoie. 
HELENA 

Rog zeii să te-ajute şi să-mi ajute să-mplinesc ce-am chibzuit. 

THEOKLYMENOS Nu-ţi ofili obrazul, vărsînd prea multe lacrimi! 

HELENA Chiar astăzi îţi voi dovedi recunoştinţa mea. 

THEOKLYMENOS Pe mort nimic nu-l mai atinge; zadarnică-i atîta caznă. 
HELENA Mi-s gîndurile împărţite între vii şi morţi. 

THEOKLYMENOS 

Eu, pentru tine, nu voi fi un soţ mai rău decît Menelaos. 

HELENA 

Tu n-ai nici un cusur. Ce mi-ar mai trebui acum? Puțin noroc! 
THEOKLYMENOS De tine-atîrnă să-l cîştigi, fii deci statornică-n iubire. 
HELENA 

Nu astăzi voi fi învățată să-i iubesc pe cei care mi-s dragi. 

THEOKLYMENOS 

N-ai vrea să te ajut, să te-nsoţesc, trecînd la cîrma navei? 

HELENA Cu nici un preţ! Să nu ajungi, stăpîne, sclavul propri- 

ilor sclavi. 

THEOKLYMENOS 

Preabine; ritul Pelopizilor nu-mi aparţine; iar casa mea este curată, căci nu aici 
şi-a dat Menelaos suflarea de pe urmă. 

(Adresîndu-se unui însoțitor) 

Hai, du-te tu şi spune nobililor mei să vină toţi cu daruri pentru cununie, la 
palat. întreaga ţară să vestească prin cîntece de fericire că n-a fost nuntă mai 
frumoasă decît a mea şi a Helenei. 

(Lui Menelaos) 

Iar tu, străine, pleacă şi aruncă, pentru bărbatul ei de-odinioară, aceste daruri în 
adîncul mării. Pe urmă ad-o grabnic pe mireasă în căminul meu, ca să te 
veseleşti cu mine la ospăţul nunţii, şi-apoi, sau să pluteşti spre patrie, sau 
rămînînd, să-ţi afli fericirea în Egipt. 

(Theoklymenos intră în palat.) 

MENELAOS 

O Zeus, dumnezeire înţeleaptă şi părinte, priveşte către noi, dezleagă-ne de 
rele! Purtăm pe drum costiş povara pătimirii noastre. Atinge-ne numai cu vîrful 
degetelor tale, şi vom ajunge, bucuroşi, la ţinta urmărită. Ne-au copleşit destule 
suferinţe pînă astăzi. V-am ponegrit prosteşte, zeilor, şi-mi pare rău. Mi-e dat 
oare să nu cunosc decît restriştea? Ba, şi eu sunt îndreptăţit să merg pe calea 
dreaptă; doar o favoare daţi-mi, şi mă veţi face fericit! 

(Menelaos, Helena şi cîțiva însoțitori pleacă spre țărmul mării. ) 

CORUL 

Strofa 1 

Navă din Sidonul Feniciei, navă cu visle repezi, răspîndind împrejur zvicniri 
sonore, <te însoţeşte Nereus> călăuzul delfinilor ce saltă şi joacă frumos, cînd 
vijelia se-alină. Galâneia, cu ochii albaştri-verzui, fiica lui Pontos, îndeamnă 
corăbierii“%: „Pînzele sus! Desfăşuraţi-le, lăsaţi să le umple briza mării, lopeţile 


de brad apucaţi-le, 

alei! mateloţilor, 

mateloţilor care o duceţi 

în triumf pe Helena 

spre malul cu port primitor şi palatele 

unde-a domnit Perseus!" 

Antistrofa 1 

Şi ce-i va fi dat să vadă <la Sparta>? 

Poate <vestitele> fete ale lui Leukipos, 

lîngă rîul Eurotas cu ape umflate 

sau la intrarea în templul zeiţei Pallâs, 

de va sosi acolo, cînd se dansează, 

ori cînd se-adună, noaptea, mulţimea 

la sărbătoarea lui Hyâkinthos, 

acela pe care Apollon <din întîmplare> 

l-a omorît, lovindu-l 

cu discul său rotitor, aruncat năprasnic. 

De dragul acestuia, zeul, fiul lui Zeus, 

a-ntemeiat o zi sfîntă în Lakedâimon, 

cu jertfe de boi şi ospeţe“?. 

Poate acolo <Helena> îşi va vedea, 

în roatele de dansatoare, 

fiica lăsată acasă, pe Hermione, 

care încă aşteaptă să-i lumineze 

torţa de pin la nuntă. 

Strofa 2 

De ce nu ne-au fost hărăzite aripi? De ce nu putem zbura prin văzduh asemeni 
cocorilor Libyei“%? Fugind dinaintea ploilor reci de iarnă, ca o turmă supusă 
unui păstor flueraş, ei ascultă chemarea celui mai vîrstnic care, cu ţipete şi 
filfiind, îi conduce-peste cîmpii pîrjolite şi peste pămînturi pline de roade. Voi, 
păsări cu gîturi lungi, care plutiţi mai iute ca norii, luaţi-vă zborul, treceţi pe sub 
Pleiade*“ spre înnoptatul Orîon*®° şi aşezîndu-vă lîngă Eurotas, 

vestiți tuturor că Menelaos, cuceritorul cetăţii troienilor, se-ntoarce acasă. 
Antistrofa 2 

Veniţi călare şi voi, Tyndarizilor, zoriţi pe potecile voastre de aer, prin vijelia de 
stele strălucitoare, voi, care hălăduiţi în cer, salvatorii <şi fraţii> Helenei, 
coborîţi spre adîncul licăritor al mării, spre sumbrele unde vinete, spre alb- 
înspumatele valuri, şi faceţi să sufle, pentru năieri, din partea lui Zeus, prielnice 
vînturi“%%! Spălaţi-vă sora de faima urîtă c-ar fi-mpărţit c-un prinţ frigian 
aşternutul, <spălaţi-o> de pata ce i s-a tras din gilceava <divină> iscată pe 
muntele Ida, ei, care nu a privit niciodată pămîntul Troiei, nici zidul cetăţii, 
clădit de Phoibos“”! 

(Intră Theoklymenos, neanunţat, venind din palat; numaide- 

cit se iveşte în grabă un vestitor, unul din oamenii trimişi 

de rege să însoţească falsa procesiune funebră.) 

AL DOILEA VESTITOR 

Stăgîne, chiar din casa ta ne vine cea mai mirşavă trădare! Ii voi vesti o 
întîmplare şi stranie, şi dureroasă. 

THEOKLYMENOS Ce s-a-ntîmplat? 

VESTITORUL 

De-acuma caută-ţi altă mireasă, părăsit această ţară. 

îţa- 

tace 


ire 

Ide că 

ffe- 

îU 

Helena a plecat, a 

THEOKLYMENOS 

(ironic) Zburînd prin aer, sau călcînd cu tălpile pămîntul? 

237 

VESTITORUL 

Menelaos a scos-o din Egipt prin apa mării, cel care a venit să ne vestească 
propria lui moarte. 

THEOKLYMENOS 

într-adevăr, cumplită ştire. Şi ce corabie-a putut să-i ducă-n larg? Nu-mi pare de 
crezut povestea. 

VESTITORUL 

Chiar vasul dăruit aheului de tine, cu mateloţi cu tot, ca să ţi-o spun pe scurt. 
THEOKLYMENOS 

Cum? Vreau să ştiu. N-aş fi crezut că braţul unui singur om să poată birui atîţi 
năieri. Şi tu erai unul din ei. 

VESTITORUL 

Helena, cîrid a părăsit palatul regelui, înainta spre malul mării, păşind cu graţie 
şi suspinînd, şireata, pentru fostul ei bărbat, care, departe de-a fi mort, o însoțea 
de-a-proape. 

Am mers la docurile flotei şi-am tras în apă o corabie sidoniană nouă, ce nu mai 
navigase, cu bănci şi vîsle pentru cincizeci de năieri. Iar noi ne-am aşternut la 
treabă fiecare: un om punea catargul, lopeţile un altul, erau desfăşurate pînzele 
strălucitoare şi cîrmele cu legături de piele erau <la pupă> coborite-n apă. 

Dar iată că, în toiul muncii noastre, nişte helleni care-au plutit pe mare cu 
Menelaos, pîndind prilejul, s-au ivit la țărm; purtau veşminte rupte, ca după 
naufragiu -altminteri oameni zdraveni, deşi sălbăticiţi. Văzîndu-i, fiul lui Atreus, 
se prefăcu a fi mişcat şi zise: 

„Nefericiţilor, ahei, cum de-aţi fost azvîrliţi aici pe țărm? Ce vas s-a sfărimat? Nu 
vreţi să închinaţi cu noi cinstiri funebre lui Menelaos, feciorul lui Atreus? 
Cadavrul lui n-a fost aflat, dar fata lui Tyndâreos vrea să-mplinească rînduiala 
îngropării." 

Ei, chipurile, izbucnind în lacrimi, s-au grămădit în navă, aducîndu-i lui 
Menelaos, la rîndul lor, ofrande funerare. Aceasta ne-a cam dat de bănuit şi unii 
altora ne-am 

şopotit că noii călători erau prea numeroşi. Totuşi ţi-am ascultat porunca şi am 
păstrat, supuşi, tăcere. 

Căci însuţi tu, încredinţind străinului comanda navei, eşti vinovat de toată- 
ncurcătura. 

Nu ne-a fost greu să încărcăm ofrandele uşoare, dar taurul s-a-mpotrivit să-şi 
pună pe scîndurile vasului copita: mugea, rotindu-şi ochiul fioros, îşi arcuia 
spinarea <coborîndu-şi ţeasta> cu cornul gata să împungă şi nu lăsa pe nimeni 
să se-apropie de el. Atunci Menelaos a zis cu glas înalt: 

„Veniţi, voi care aţi zdrobit cetatea Ilion, şi ridicaţi pe umeri voiniceşte, cum fac 
hellenii, taurul şi duceţi-l la proră - în clipa-aceea trase spada - să-l junghiem în 
amintirea mortului!" 

Săriră, la porunca lui, aheii, săltară taurul pe umeri şi-l duseră pe puntea navei. 
Cu calul n-am avut necazuri. Menelaos doar îl atinse uşor pe ceafă şi pe frunte, 
şi îl făcu să se îmbarce. 

La urmă, cînd fusese totul încărcat, Helena se sui, cu glezne gingaşe pe scară, şi 


se opri <la pupă> între rîndurile de vislaşi, cu aşa-zisul mort, Menelaos, alături. 
Ceilalţi helleni, în părţi egale, stăteau de-a lungul marginilor navei, la dreapta şi 
la stînga, unul lîngă altul, avînd, ascunse, săbii sub veşminte. 

Deodată vuietul talazurilor fu acoperit de strigătele oamenilor mării, căci capul 
lopătarilor“! pornise să-i îndemne. Şi cînd ne-am depărtat de coastă, dar nici 
prea mult, nici prea puţin, bărbatul de la cîrmă a-ntrebat: 

„Străine, spune dacă trebuie să mai plutim spre larg, sau dacă e de-ajuns? Doar 
tu răspunzi de mersul navei." 

Menelaos rosti: „E prea de-ajuns." 

Şi îşi deschise drum spre proră, ţinînd în mîna dreaptă spada. Acolo începu 
jertfirea, dar fără să invoce numele vreunui mort, înfipse în gitlejul taurului 
fierul şi se rugă <divinităţilor marino: 

„Stăpîne Poseidon, sălăşluind în mare, şi voi, copile sfinte ale lui Nereus, salvați- 
mă şi duceţi-mă, laolaltă cu soţia, pe coastă la Nauplia”?! Să nu rămînem în 
Egipt!" 

Şi sîngele ţişnea ca un şuvoi, căzînd în apa mării, un semn pentru străin 
prevestitor de bine. Atunci unul din mateloţi grăi: 

cnca aoastra-n larg e o trădare. La 

țărm degrabă! Să ne-ntoarcem! Ia tu comanda, tu cîrmeşte spre uscat!" 

Pe loc, lăsînd la proră taurul ucis, stînd falnic în picioare, feciorul lui Atreus ţipă 
tovarăşilor săi de luptă: 

„Voi, flori alese ale solului Helladei, ce mai aşteptaţi? De ce nu-i junghiaţi şi 
sfârtecaţi pe toţi aceşti barbari, şi nu-i zvârliţi în mare?" 

Dar capul lopătarilor, şi el, urlă către năierii tăi: „Sus, <lopătarilor,> luaţi drept 
arme drugi de lemn, sfărmaţi-mi băncile sau smulgeţi vislele, şi spargeţi căpă- 
tînile duşmanilor, umplîndu-le de sînge!" 

Săriră de pe bănci cu toţii, apucînd ba vreun lemn desprins din navă, <folosit ca 
ghioagă,> ba vreo spadă. Pe punte sîngele curgea, şiroaie. Helena, de la pupă, 
îşi aţiţa vitejii: 

„Aduceţi-vă-aminte cum aţi învins la Troia, şi daţi-le o pildă acestor egipteni!" 

în toiul încleştării, unii din vislaşii tăi se prăbuşeau, apoi se ridicau, dar alţii 
rămîneau lipsiţi de viaţă. 

Menelaos, cu armele şi în armură, pîndea să vadă locurile unde soţii săi păreau 
mai slabi şi năvălea numai-deciît, avînd în mîna dreaptă spada, asupra oamenilor 
noştri, silindu-i să se zvîrle-n valuri. Curînd n-a mai rămas nici un vislaş pe 
punte. 

Atunci, ducîndu-se la omul de la cîrmă, i-a poruncit să-ndrepte nava spre 
Hellada. Aheii ridicară pînzele, un vînt prielnic s-a stîrnit, şi duşi au fost. 

Iar eu, care abia scăpasem de măcel, pe lîngă <cablul> ancorei mi-am dat în 
mare drumul. Aproape mă pierdusem, cînd am fost cules de un pescar şi scos la 
mal, să-ţi pot vesti ce s-a-ntîmplat. 

A nu fi prea încrezător: aceasta-i cea mai de folos învăţătură pentru muritori. 
CORIFEUL 

Nicicînd n-aş fi crezut, o rege, că Menelaos putea să vină însuşi el aici, aşa cum 
s-a-ntîmplat, fără să fie dibuit de tine şi de noi. 

THEOKLYMENOS 

Vai de mine, oropsit sunt, tras pe sfoară de-o femeie. Mi-a scăpat din miîini 
mireasa. Barem de-aş avea 

speranţa 

că ajung din urmă nava, aş trudi să prind fugarii. Mă voi răzbuna în schimb pe 
Theonde, trădătoarea; nu mi-a spus, deşi-] văzuse pe Menelaos în casă. Ea s-a 
folosit de darul prorocesc, ca să mă-nşele. Nu va mai avea prilejul! 


(Theoklymenos se întoarce să intre în palat, dar vestitorul se asază repede între 
el si uşa clădirii.) 

VESTITORUL Stai! Unde te duci, stăpîne? Ai de gînd să faci o 

crimă? 

THEOKLYMENOS Vreau numai să fac dreptate. Haida-de! nu-mi sta în 

cale. 

VESTITORUL Nu dau drumul hainei tale, altfel crunt va fi omorul. 
THEOKLYMENOS Cum, un rob îi porunceşte regelui? 

VESTITORUL 

-i cuminte. 

mă 

VESTITORUL Tocmai, 

THEOKLYMENOS ..să ucid o ticăloasă. 

VESTIITORUL 

te împiedic 

Dimpot 

rivă 

e o sfîntă. 

THEOKLYMENOS Ba-i o soră trădătoare... 

VESTITORUL 

Drept a fost să te trădeze. 

THEOKLYMENOS ...căci a dat-o pe Helena... 

VESTITORUL 

...celui mai în drept s-o ţină. 

THEOKLYMENOS Cine are drepturi peste ce-i al meu? 

VESTITORUL 

Cel care-a primit-o de la tatăl ei. 

THEOKLYMENOS Eu de la Ursită am primit-o. 

VESTITORUL 

Insă Datoria ţi-a luat-o. 

THEOKLYMENOS Nu-ţi dau voie să mă judeci. 

VESTITORUL 

Judecata mea nu-i proastă. 

THEOKLYMENOS Cine este, tu sau eu, stăpînul? 

VESTITORUL 

Cel ce face binele, nu răul. 

THEOKLYMENOS Parcă ţi-ar fi dor de moarte. 

VESTITORUL 

Hai, ucide-mă, însă pe sora ta n-o vei ucide, dacă pot să mă opun. Orice sclav cu 
suflet nobil ştie că nimic nu-ntrece gloria de a muri pentru stăpîni. 

(Brusc, plutind deasupra palatului, apar doi tineri, Dioskorii.) 

DIOSKORII 

Astîmpără-ţi mînia care te sminteşte, Theoklymenos, o rege al Egiptului! 
Ascultă, suntem gemenii lui Zeus, Dioskorii, plodiţi de Leda, ca şi sora noastră, 
Helena, care a fugit din casa ta. 

Să ştii că nunta <nemplinită>, pentru care clocoteşti acum de furie, nu îţi fusese 
ţie hărăzită, şi Ţheonoe, sora ta, fiica Nereidei, nu te-a vătămat, ci s-a supus 
voinţei zeilor şi dreptelor porunci primite de la tatăl ei. Da, pînă azi Helena 
trebuia să locuiască-n casa ta; acum însă, cînd Troia pînă-n temelii a fost înfrîntă 
şi zeii nu mai au la ce să folosească numele Helenei, aceasta cată să-şi urmeze 
soţul legiuit şi să trăiască sub acoperişul căsniciei. 

îndepărtează spada ucigaşă de la sora ta şi recunoaşte că purtarea sa e 


înţeleaptă. De multă vreme-am fi putut s-o scoatem pe Helena din Egipt - căci 
am fost ridicaţi şi noi în rîndul zeilor de Zeus - dar nu aveam îngăduinţa s-o 
facem împotriva sorții şi a puterilor divine, ce hotăriseră altminteri. 

Atît am vrut să-ţi spunem, Theoklymenos, dar iată ce-i vestim surorii noastre: 
Pluteşte, sănătoasă, cu soţul tău, Helena; un vînt prielnic are să vă-mpingă. Noi 
fraţii tăi, pereche, mîntuitorii oamenilor mării, călări, pe lîngă navă, te vom 
însoţi spre ţară. 

<Apoi,> cînd zilele ţi se vor fi sfîrşit, vei fi <în Lakedâimon> invocată ca zeiţă şi 
cei din partea locului, la fel ca nouă, îţi vor închina libaţii şi ospeţe rituale“. 
Popasul unde fiul Maiei te-a adus întîi, pe drum aerian, cînd te-a răpit din 
Sparta, ca să-l împiedice pe Paris să te stringă-n braţe - vorbim de insula din 
faţa coastei akteane 

- în viitor va fi r urnită, de către muritori, Helena, căci ai primit după răpire 
adăpost acolo“?. 

Iar lui Mene aos, care atît de mult a rătăcit, voinţa zeilor i-a hărăzit ca <după 
moarte> să aibă drept sălaş Ostrovul Fericiţilor“5. Căci zeii nu-i urăsc pe 
oamenii cu suflet nobil; pedepsele sunt destinate numai turmei celor de nimic. 
THEOKLYMENOS 

Pereche de feciori ivită din dragostea lui Zeus cu 

Leda, 

îmi risipesc amărăciunea pentru mireasa mea pierdută, şi nici prin minte nu îmi 
trece să-i sting surorii mele 

viaţa. 

Intoarcă-se Helena-acasă, dacă aşa doreşte Cerul. Apoi să ştiţi că sora voastră, 
avînd cu voi acelaşi 

sînge, 

e cea mai demnă şi curată din cîte-au fost femei pe 

lume. 

Fiţi mîndri de mărinimia ce umple inima Helenei, o însuşire întîlnită arareori 
printre femei. 

CORUL 

Numeroase sunt feţele sorții, numeroase-ntîmplări nesperate dezlănţuie zeii. 
Aşteptările omului nu se-mplinesc; un zeu deschide neaşteptărilor cale. La fel s- 
a-ncheiat şi această <dramă>. 


ORESTES 


